cyanic-selkie/wikianc huggingface dataset:
ഫ്ലൂറസിൻ
ഒരു ഓർഗാനിക് സംയുക്തവും ചായവുമാണ് ഫ്ലൂറസിൻ. വെള്ളത്തിലും ആൽക്കഹോളിലും ചെറുതായി ലയിക്കുന്ന ഇരുണ്ട ഓറഞ്ച്/ചുവപ്പ് പൊടിയായി ഇത് ലഭ്യമാണ്. പല ആപ്ലിക്കേഷനുകൾക്കും ഫ്ലൂറസെന്റ് ട്രേസറായി ഇത് വ്യാപകമായി ഉപയോഗിക്കുന്നു.
അതിന്റെ ജലീയ ലായനികളുടെ നിറം പ്രതിഫലനത്താൽ പച്ചയും ട്രാൻസ്മിഷൻ വഴി ഓറഞ്ചുമാണ്. കെട്ടിട നിർമ്മാണ തൊഴിലാളികളും ഫോട്ടോഗ്രാഫർ മാരുമെല്ലാം ചരിവ് നിർണ്ണയിക്കാൻ ഉപയോഗിക്കുന്ന ബബിൾ ലെവലിൽ വായു കുമിളയുടെ ദൃശ്യപരത വർദ്ധിപ്പിക്കുന്നതിന് ആൽക്കഹോളിൽ ഫ്ലൂറസെൻ കളറന്റായി ചേർക്കുന്നത് ഒരു ഉദാഹരണമാണ്. ഫ്ലൂറസെസിന്റെ കൂടുതൽ സാന്ദ്രമായ ലായനികൾ ചുവപ്പ് നിറത്തിൽ പോലും പ്രത്യക്ഷപ്പെടാം.
ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിൽ ഇത് ഉൾപ്പെടുത്തിയിട്ടുണ്ട്.
ഉപയോഗങ്ങൾ
ഫ്ലൂറസിൻ സോഡിയം എന്ന ഫ്ലൂറസെൻ്റെ സോഡിയം സാൾട്ട് രൂപം, ഒഫ്താൽമോലജി, ഒപ്‌റ്റോമെട്രി മേഖലകളിൽ ഒരു ഡയഗ്നോസ്റ്റിക് രീതിയായി വ്യാപകമായി ഉപയോഗിക്കുന്നു.കോർണിയയിലെ ഉരച്ചിലുകൾ, കോർണിയൽ അൾസർ, ഹെർപെറ്റിക് കോർണിയ അണുബാധകൾ എന്നിവയുടെ രോഗനിർണ്ണയത്തിൽ ടോപ്പിക്കൽ ഫ്ലൂറസെയിൻ ഉപയോഗിക്കുന്നു. അതല്ലാതെ ലെൻസിനു കീഴിലുള്ള കണ്ണീർ പാളി വിലയിരുത്താനും കർക്കശമായ ഗ്യാസ് പെർമിബിൾ കോൺടാക്റ്റ് ലെൻസ് ഫിറ്റിംഗിലും ഇത് ഉപയോഗിക്കുന്നുണ്ട്. ഫ്ലൂറസിൻ സോഡിയം ലായനിയിൽ കുതിർത്ത ലിന്റ്-ഫ്രീ പേപ്പർ ആപ്ലിക്കേറ്ററുകൾ അടങ്ങിയ അണുവിമുക്തമായ ഒറ്റത്തവണ ഉപയോഗിക്കുന്ന സാച്ചെറ്റുകളായും ഇത് ലഭ്യമാണ്.
രക്തത്തിലെ തൈറോക്‌സിന്റെ സാന്ദ്രത അളക്കാൻ ഫ്ലൂറസിൻ തൈറോക്‌സിൻ എസ്റ്റർ ഉപയോഗിക്കുന്നു.
ഫ്ലൂറസെൻ ഒരു കളർ അഡിറ്റീവ് എന്നും അറിയപ്പെടുന്നു ( D&amp;C യെല്ലൊ നമ്പർ. 7). ഫ്ലൂറസെസിന്റെ ഡൈസോഡിയം സാൾട്ട് രൂപം യുറേനൈൻ അല്ലെങ്കിൽ ഡി &amp; സി യെല്ലോ നമ്പർ 8 എന്നാണ് അറിയപ്പെടുന്നത്.
ബ്രോമിനേഷൻ വഴി റെഡ് ഡൈ ഇയോസിൻ Y യുടെ മുൻഗാമിയാണ് ഫ്ലൂറസെൻ.
സുരക്ഷ
ഓക്കാനം, ഛർദ്ദി, ഹൈവ്, അക്യൂട്ട് ഹൈപ്പോടെൻഷൻ, അനാഫൈലക്സിസ്, അനുബന്ധ അനാഫൈലക്റ്റോയിഡ് പ്രതികരണം,  ഹൃദയസ്തംഭനത്തിനും അനാഫൈലക്റ്റിക് ഷോക്ക് മൂലമുള്ള പെട്ടെന്നുള്ള മരണം എന്നിവയുൾപ്പെടെയുള്ള പ്രതികൂല പ്രതികരണങ്ങൾക്ക് ഫ്ലൂറസെൻ വായിലൂടെയും ഇൻട്രാവീനസിലൂടെയും ഉപയോഗിക്കുന്നത് കാരണമാകും.
ഇൻട്രാവീനസ് ഉപയോഗത്തിന് പെട്ടെന്നുള്ള മരണം ഉൾപ്പെടെ ഏറ്റവും കൂടുതൽ പ്രതികൂല പ്രതികരണങ്ങൾ റിപ്പോർട്ട് ചെയ്യപ്പെടുന്നു, എന്നാൽ ഇത് വലിയ അപകടസാധ്യതയെക്കാൾ വലിയ ഉപയോഗത്തെ പ്രതിഫലിപ്പിച്ചേക്കാം എന്ന് പറയുന്നു. വായിലൂടെ കഴിക്കുന്നതും പുരട്ടുന്നതുമായ ഉപയോഗങ്ങൾ, അനാഫൈലക്സിസിന് (ഒരു കണ്ണ് തുള്ളിമരുന്ന് ഉപയോഗത്തെത്തുടർന്ന് ഹൃദയസ്തംഭനത്തോടെയുള്ള അനാഫൈലക്സിസ് ഉൾപ്പെടെ ) കാരണമാകുമെന്ന് റിപ്പോർട്ട് ചെയ്യപ്പെട്ടിട്ടുണ്ട്. പ്രതികൂല പ്രതികരണങ്ങളുടെ റിപ്പോർട്ട് ചെയ്യപ്പെട്ട നിരക്ക് 1% മുതൽ 6% വരെ വ്യത്യാസപ്പെടുന്നു. ഉയർന്ന നിരക്കുകൾ പ്രതികൂല പ്രതികരണങ്ങളുള്ള ഉയർന്ന ശതമാനം ആളുകളെ ഉൾക്കൊള്ളുന്ന പഠന ജനസംഖ്യയെ പ്രതിഫലിപ്പിച്ചേക്കാം. ഒരു വ്യക്തിക്ക് മുമ്പ് പ്രതികൂല പ്രതികരണം ഉണ്ടായിട്ടുണ്ടെങ്കിൽ പ്രതികൂല പ്രതികരണത്തിന്റെ സാധ്യത 25 മടങ്ങ് കൂടുതലാണ്. ആന്റിഹിസ്റ്റാമൈനുകളുടെ മുൻകൂർ ( പ്രൊഫൈലാക്റ്റിക് ) ഉപയോഗത്തിലൂടെ അപകടസാധ്യത കുറയ്ക്കാൻ കഴിയും. തുടർന്നുള്ള ഏതെങ്കിലും അനാഫൈലക്സിസ് അടിയന്തിരമായി കൈകാര്യം ചെയ്യുക. പ്രതികൂല പ്രതികരണത്തിന്റെ ഏറ്റവും വലിയ അപകടസാധ്യതയുള്ള വ്യക്തികളെ തിരിച്ചറിയാൻ ലളിതമായ ഒരു കുത്തിവയ്പ്പ് പരിശോധന സഹായിച്ചേക്കാം.
രസതന്ത്രം
കണ്ണി=//upload.wikimedia.org/wikipedia/commons/thumb/f/f3/Florescein.jpg/170px-Florescein.jpg|ലഘുചിത്രം| ഫ്ലൂറസെൻ [[അൾട്രാവയലറ്റ് തരംഗം|യുവി പ്രകാശത്തിന് കീഴിൽ ]] കണ്ണി=//upload.wikimedia.org/wikipedia/commons/thumb/a/ac/Fluorescein-spectra3.svg/220px-Fluorescein-spectra3.svg.png|വലത്ത്‌|ലഘുചിത്രം| ഫ്ലൂറസെൻസിന്റെ ഫ്ലൂറസെൻസ് എക്സൈറ്റേഷനും എമിഷൻ സ്പെക്ട്രയും ഈ തന്മാത്രയുടെ ഫ്ലൂറസെൻസ് വളരെ തീവ്രമാണ് 494 നാനോമീറ്ററിൽ പീക്ക് എക്സൈറ്റേഷൻ സംഭവിക്കുന്നു, പീക്ക് എമിഷൻ 521 നാനോമീറ്ററിൽ ആണ്.
ഫ്ലൂറസെസിന് 6.4 p K</i> <sub id="mwcA">a  ഉണ്ട്, അതിന്റെ അയോണൈസേഷൻ സന്തുലിതാവസ്ഥ 5 മുതൽ 9 വരെയുള്ള pH-ആശ്രിത ആഗിരണത്തിലേക്കും പ്രതിദീപ്തിയിലേക്കും നയിക്കുന്നു. കൂടാതെ, ഫ്ലൂറസെന്റെ പ്രോട്ടോണേറ്റഡ്, ഡിപ്രോട്ടോണേറ്റഡ് രൂപങ്ങളുടെ ഫ്ലൂറസെൻസ് ആയുസ്സ് ഏകദേശം 3 ഉം 4 ഉം നാനോസെക്കന്റ് ആണ്. ഇത് തീവ്രതയില്ലാത്ത അളവുകളിൽ നിന്ന് pH നിർണ്ണയിക്കാൻ അനുവദിക്കുന്നു. ടൈം-കോറിലേറ്റട് സിംഗിൾ ഫോട്ടോൺ കൗണ്ടിംഗ് അല്ലെങ്കിൽ ഫേസ്-മോഡുലേഷൻ ഫ്ലൂറിമെട്രി ഉപയോഗിച്ച് ലൈഫ്ടൈം വീണ്ടെടുക്കാൻ കഴിയും.
ഫ്ലൂറസെസിന് 460 നാനോമീറ്ററിൽ ഐസോസ്ബെസ്റ്റിക് പോയിന്റ് (എല്ലാ pH മൂല്യങ്ങൾക്കും തുല്യമായ ആഗിരണം) ഉണ്ട്.
ഡെറിവേറ്റീവുകൾ
കണ്ണി=//upload.wikimedia.org/wikipedia/commons/thumb/9/92/FITC_FAM.png/220px-FITC_FAM.png|ലഘുചിത്രം| ഫ്ലൂറസെസിൻ ഐസോത്തിയോസയനേറ്റും 6-എഫ്എഎം ഫോസ്ഫോറാമിഡൈറ്റും ഫ്ലൂറസെസിന് പല ഡെറിവേറ്റീവുകളും ഉണ്ട്. ഉദാഹരണത്തിന്;
ഒലിഗോന്യൂക്ലിയോടൈഡ് സിന്തസിസിൽ, സംരക്ഷിത ഫ്ലൂറസിൻ അടങ്ങിയ നിരവധി ഫോസ്ഫോറാമിഡൈറ്റ് റിയേജ യാഗന്റുകൾ (ഉദാ 6-എഫ്എഎം ഫോസ്ഫോറാമിഡൈറ്റ് 2, ) ഫ്ലൂറസെൻ-ലേബൽട് ഒലിഗോ ന്യൂക്ലിയോടൈഡുകൾ തയ്യാറാക്കാൻ ഉപയോഗിക്കുന്നു.
ലോറിക് ആസിഡ് ഉൽപ്പാദിപ്പിക്കുന്നതിന് ഫ്ലൂറസിൻ ഡൈലോറേറ്റ് എത്രത്തോളം വിഘടിപ്പിക്കപ്പെടുന്നുവെന്ന് കണ്ടെത്തുന്നത് പാൻക്രിയാറ്റിക് എസ്റ്ററേസ് പ്രവർത്തനത്തിന്റെ അളവുകോലായി ഉപയോഗിക്കാറുണ്ട്.
ഗവേഷണം
മൈക്രോസ്‌കോപ്പിയിലും, ഒരു തരം ഡൈ ലേസറിൽ ഗൈൻ മീടിയമായും, ഫോറൻസിക്‌സിലും സീറോളജിയിലും ഒളിഞ്ഞിരിക്കുന്ന രക്തക്കറ കണ്ടെത്തുന്നതിനും, ഡൈ ട്രെയ്‌സിംഗിലും സാധാരണയായി ഉപയോഗിക്കുന്ന ഒരു ഫ്ലൂറോഫോറാണ് ഫ്ലൂറസിൻ. ഫ്ലൂറസിന് പരമാവധി ആഗിരണശേഷി 494 നാനോമീറ്റർ ആണ്, എമിഷൻ പരമാവധി 512 നാനോമീറ്ററും (വെള്ളത്തിൽ). പ്രധാന ഡെറിവേറ്റീവുകൾ ഫ്ലൂറസെൻ ഐസോത്തിയോസയനേറ്റ് (എഫ്ഐടിസി), ഒലിഗോന്യൂക്ലിയോടൈഡ് സിന്തസിസിലെ 6-എഫ്എഎം ഫോസ്ഫോറാമിഡൈറ്റ് എന്നിവയാണ്.
ജൈവശാസ്ത്രം
സെല്ലുലാർ ബയോളജിയിൽ, ഫ്ലൂറസെൻസ് മൈക്രോസ്കോപ്പി ആപ്ലിക്കേഷനുകളിൽ (ഉദാഹരണത്തിന്, ഫ്ലോ സൈറ്റോമെട്രി ) സെല്ലുകളെ ലേബൽ ചെയ്യാനും ട്രാക്ക് ചെയ്യാനും ഫ്ലൂറസെന്റെ ഐസോത്തിയോസയനേറ്റ് ഡെറിവേറ്റീവ് ഉപയോഗിക്കുന്നു. ജൈവശാസ്ത്രപരമായി സജീവമായ അധിക തന്മാത്രകളും ( ആന്റിബോഡികൾ പോലുള്ളവ) ഫ്ലൂറസെസിനിൽ ഘടിപ്പിച്ചേക്കാം, ഇത് കോശങ്ങൾക്കുള്ളിലെ പ്രത്യേക പ്രോട്ടീനുകളിലേക്കോ ഘടനകളിലേക്കോ ഫ്ലൂറോഫോറിനെ ലക്ഷ്യമിടാൻ ജീവശാസ്ത്രജ്ഞരെ അനുവദിക്കുന്നു. യീസ്റ്റ് ഡിസ്പ്ലേയിൽ ഈ ആപ്ലിക്കേഷൻ സാധാരണമാണ്.
ഓപ്പൺ ഹാർട്ട് സർജറി സമയത്ത് ഒന്നിലധികം മസ്കുലർ വെൻട്രിക്കുലാർ സെപ്റ്റൽ വൈകല്യങ്ങൾ കാണുന്നതിനും ശേഷിക്കുന്ന വൈകല്യങ്ങളുടെ സാന്നിധ്യം സ്ഥിരീകരിക്കുന്നതിനും നേർപ്പിച്ച ഫ്ലൂറസെൻ ഡൈ ഉപയോഗിക്കാറുണ്ട്. കണ്ണി=//upload.wikimedia.org/wikipedia/commons/thumb/0/02/Gemini_4_Recovery_with_Green_Marker_Dye_-_GPN-2000-001409.jpg/220px-Gemini_4_Recovery_with_Green_Marker_Dye_-_GPN-2000-001409.jpg|ലഘുചിത്രം| ജെമിനി 4 ബഹിരാകാശ പേടകം 1965 ജൂണിൽ സ്പ്ലാഷ്ഡൗണിന് ശേഷം അത് പതിച്ച സ്ഥലത്തെ എലുപ്പത്തിൽ കണ്ടീത്താനായി വെള്ളത്തിലേക്ക് ഫ്ലൂറസിൻ ചായം കല്ക്കുന്നു.
ഭൂമി ശാസ്ത്രം
ഉപരിതല ജലത്തിന്റെയും ഭൂഗർഭജലത്തിന്റെയും ജലപ്രവാഹം മനസ്സിലാക്കാൻ സഹായിക്കുന്നതിന് ഹൈഡ്രോളജിക്കൽ ട്രെയ്‌സർ പരിശോധനകളിൽ ഫ്ലൂറസെൻ ഒരു കൺസർവേറ്റീവ് ഫ്ലോ ട്രെയ്‌സറായി ഉപയോഗിക്കുന്നു. പാരിസ്ഥിതിക പരിശോധന സിമുലേഷനുകളിൽ മഴവെള്ളത്തിൽ ഈ ദൈ ചേർക്കുന്നത് ചായം ചേർക്കാനും വെള്ളം ചോർച്ച കണ്ടെത്താനും വിശകലനം ചെയ്യാനും സഹായിക്കും. കൂടാതെ ഓസ്‌ട്രേലിയയിലും ന്യൂസിലൻഡിലും ഒരു മീഥൈലേറ്റഡ് സ്പിരിറ്റ് ഡൈ ആയും ഇത് ഉപയോഗിക്കുന്നു.
സാന്ദ്രതയെ ആശ്രയിച്ച് ഫ്ലൂറസെൻ ലായനിയുടെ നിറം മാറുന്നതിനാൽ, ബാഷ്പീകരണ പരീക്ഷണങ്ങളിൽ ഇത് ഒരു ട്രേസറായി ഉപയോഗിച്ചുവരുന്നു.
1962 ലെ സെന്റ് പാട്രിക് ദിനത്തിൽ നദിക്ക് പച്ച നിറം നൽകുന്നതിന് ഷിക്കാഗോ നദിയിൽ ഫ്ലൂറസെൻ ആദ്യമായി ഉപയോഗിച്ചു. 1966-ൽ, പരിസ്ഥിതിവാദികൾ പ്രാദേശിക വന്യജീവികളെ സംരക്ഷിക്കുന്നതിനായി ഇതിന് പകരം പച്ചക്കറി അധിഷ്ഠിത ചായത്തിലേക്ക് മാറ്റാൻ നിർബന്ധിച്ചു.
സാധാരണയായി 15% ആക്ടീവ് ഫ്ലൂറസെസിൻ ഡൈ സൊല്യൂഷനുകൾ, സബ്സീ ഓയിൽ, ഗ്യാസ് പൈപ്പ്ലൈനുകളുടെയും മറ്റ് സബ്സീ ഇൻഫ്രാസ്ട്രക്ചറുകളുടെയും ഹൈഡ്രോസ്റ്റാറ്റിക് പരിശോധനയ്ക്കിടെ ചോർച്ച കണ്ടെത്തുന്നതിനുള്ള ഒരു ഉപാധിയായി സാധാരണയായി ഉപയോഗിക്കുന്നു. അൾട്രാവയലറ്റ് ലൈറ്റ് വഹിക്കുന്ന മുങ്ങൽ വിദഗ്ധർ അല്ലെങ്കിൽ ROV-കൾ വഴി ചോർച്ച കണ്ടെത്താനാകും.
സസ്യ ശാസ്ത്രം
ഭൂഗർഭജലത്തിലെ ജലചലനം ട്രാക്ക് ചെയ്യാനും ജലപ്രവാഹം പഠിക്കാനും ഈ സംവിധാനങ്ങളിലെ മലിനീകരണമോ തടസ്സമോ ഉള്ള സ്ഥലങ്ങൾ നിരീക്ഷിക്കാനും ഫ്ലൂറസെൻ പലപ്പോഴും ഉപയോഗിക്കാറുണ്ട്. ചായം സൃഷ്ടിക്കുന്ന ഫ്ലൂറസെൻസ് പ്രശ്നമുള്ള പ്രദേശങ്ങളെ കൂടുതൽ ദൃശ്യമാക്കുകയും എളുപ്പത്തിൽ തിരിച്ചറിയുകയും ചെയ്യുന്നു. സമാനമായ ഒരു ആശയം സസ്യങ്ങളിലും പ്രയോഗിക്കാൻ കഴിയും, കാരണം ചായത്തിന് സസ്യ വാസ്കുലേച്ചറിലെ പ്രശ്നങ്ങൾ കൂടുതൽ ദൃശ്യമാക്കാനാകും. പ്ലാന്റ് സയൻസിൽ, ഫ്ലൂറസെൻ, മറ്റ് ഫ്ലൂറസെന്റ് ഡൈകൾ എന്നിവ സസ്യങ്ങളുടെ രക്തക്കുഴലുകൾ നിരീക്ഷിക്കാനും പഠിക്കാനും ഉപയോഗിക്കുന്നു, പ്രത്യേകിച്ച് സസ്യങ്ങളിലെ പ്രധാന ജല പാതയായ സൈലം നിരീക്ഷിക്കാൻ. ഫ്ലൂറസെസിൻ സൈലം-മൊബൈൽ ആയതിനാലും പ്ലാസ്മ മെംബ്രണുകളെ മറികടക്കാൻ കഴിയാത്തതിനാലും സൈലത്തിലൂടെയുള്ള ജല ചലനം ട്രാക്കുചെയ്യുന്നതിന് ഇത് പ്രത്യേകിച്ചും ഉപയോഗപ്രദമാണ്. വേരുകൾ വഴിയോ മുറിച്ച തണ്ടിലൂടെയോ ഫ്ലൂറസെൻ ചെടിയുടെ സിരകളിലേക്ക് എത്തിക്കാം. വെള്ളം പോലെ തന്നെ ചായം ചെടികൾക്ക് വലിച്ചെടുക്കാനും, വേരുകളിൽ നിന്ന് മുകളിലേക്ക് നീങ്ങാനും കഴിയും. ഫ്ലൂറസെന്റ് മൈക്രോസ്കോപ്പിന് ചെറി വലിച്ചെടുത്ത ഫ്ലൂറസെൻ ദൃശ്യവൽക്കരിക്കാൻ കഴിയും.
പുറം കണ്ണികൾ
വർഗ്ഗം:ഫിനോളുകൾ
ഇബ്രാഹിം ലോധി
സിക്കന്തൻ ലോധിയുടെ മകനാണ് ഇബ്രാഹിം ലോധി. 1517ൽ സിക്കന്തറിന്റെ മരണശേഷം ഇബ്രാഹിം ലോധിയാണ് ഡൽഹിയുടെ സുൽത്താനായി ചുമതലയേറ്റത്. ലോധി രാജവംശത്തിലെ അവസാന ഭരണാധികാരിയാണ് ഇബ്രാഹിം ലോധി
സ്‌ക്രേലിംഗ് ദ്വീപ്
സ്‌ക്രേലിംഗ് ദ്വീപ് കനേഡിയൻ പ്രദേശമായ നുനാവട്ടിലെ എല്ലെസ്മിയർ ദ്വീപിന്റെ കിഴക്കൻ തീരത്ത്, അലക്‌സാന്ദ്ര ഫിയോർഡിന്റെ മുഖത്ത് സ്ഥിതി ചെയ്യുന്ന ഒരു ദ്വീപാണ്. ബുക്കാനൻ ഉൾക്കടൽ അതിന്റെ വടക്കുകിഴക്ക് ഭാഗത്തായി സ്ഥിതി ചെയ്യുന്നു.
ചരിത്രം
ഗ്രീൻലാൻഡിലും ന്യൂ വേൾഡിലും അവർ കണ്ടുമുട്ടിയ തദ്ദേശവാസികളെ നോർസുകൾ സ്ക്രെലിംഗ് എന്നാണ് വിശേഷിപ്പിച്ചത്. പുരാതന ഇതിഹാസങ്ങൾ അനുസരിച്ച്, തദ്ദേശീയരിൽനിന്ന് നിരന്തരം ആക്രമണം നേരിട്ട നോർസ്, തദ്ദേശീയരെ ശത്രുക്കളായി കണക്കാക്കിയിരുന്നു.
പുരാവസ്തുശാസ്ത്രം
ബി.സി. 4500 മുതലുള്ള (ഡോർസെറ്റ്, തുലെ) ചെറുകിട-പണിയായുധങ്ങൾ ഉപയോഗിച്ചിരുന്ന സംസ്കാരങ്ങളിൽ നിന്നുള്ള ധാരാളം പുരാവസ്തുക്കൾ ലഭിച്ച വിപുലമായ ഒരു പുരാവസ്തു പ്രദേശവുംകൂടിയാണ് സ്ക്രാലിംഗ് ദ്വീപ്. ഇന്യൂട്ട് സൈറ്റുകളിൽ നിന്ന് കണ്ടെത്തിയ നോർസ് ഇനങ്ങളിൽ - യൂറോപ്യൻ സവിശേഷതകളുള്ള ഒരു ചെറിയ ഒഴുക്കു തടിയിലുള്ള കൊത്തുപണി ഉൾപ്പെടെ - ഒരൊറ്റ സൈറ്റിൽ നിന്നുള്ള 80  ഓളം വസ്തുക്കൾ കണ്ടെത്തിയത് ഈ സമൂഹങ്ങൾക്കിടയിൽ സജീവമായ ഒരു വ്യാപാരം നടന്നിരുന്നതായി സൂചിപ്പിക്കുന്നു (അതുപോലെ തന്നെ ഇന്യൂട്ടുകൾക്കിടയിലെ നോർസ് വസ്തുക്കളുടെ കൈമാറ്റവും).
ഒളിമ്പിക് ഓർഡർ
അന്താരാഷ്ട്ര ഒളിംപിക് കമ്മറ്റി 1975 ൽ ഏർപ്പെടുത്തിയ പുരസ്ക്കാരമാണ് ഒളിമ്പിക് ഓർഡർ. ഒളിമ്പിക്സ് സര്ട്ടിഫിക്കറ്റ് എന്ന പുരസ്ക്കാരം പിൻവലിയ്ക്കപ്പെട്ടതിനു ശേഷമാണ് ഇത് നല്കപ്പെട്ടുതുടങ്ങിയത്.
ഒളിമ്പിക് ഓർഡർ നൽകപ്പെട്ട ഇന്ത്യാക്കാർ മൂൽ ചന്ദ് ചൗഹാൻ, ഇന്ദിരാ ഗാന്ധി, ജസ്ദേവ് സിങ് എന്നിവരാണ്.
ആൽഫ്രെഡ് വെർണർ
സ്വിറ്റ്സർലൻഡുകാരനായ ഒരു രസതന്ത്രജ്ഞനായിരുന്നു ആൽഫ്രെഡ് വെർണർ (12 ഡിസംബർ 1866 – 15 നവംബർ 1919). കോ-ഓർഡിനേഷൻ രസതന്ത്രത്തിന്റെ അടിസ്ഥാന ആശയങ്ങൾ വികസിപ്പിച്ചത് വെർണറാണ്. സൂറിച്ച് സർവകലാശാലയിലെ പ്രൊഫസ്സറായിരുന്ന അദ്ദേഹത്തിന് 1913ലെ രസതന്ത്രത്തിനുള്ള നോബൽ സമ്മാനം ലഭിച്ചു. സംക്രമണ മൂലകങ്ങൾ മറ്റു മൂലകങ്ങളുമായി ചേർന്നുണ്ടാകുന്ന സങ്കീർണ്ണ സംയുക്തങ്ങളുടെ അഷ്ടമുഖ ഘടന വിശദീകരിച്ചതിനായിരുന്നു പുരസ്കാരം. അകാർബണിക രസതന്ത്രത്തിന് നോബൽ പുരസ്കാരം ലഭിച്ച ആദ്യ ശാസ്ത്രജ്ഞനാണ് വെർണർ.
വർഗ്ഗം:സ്വിസ് ശാസ്ത്രജ്ഞർ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1866-ൽ ജനിച്ചവർ വർഗ്ഗം:1919-ൽ മരിച്ചവർ വർഗ്ഗം:ഡിസംബർ 12-ന് ജനിച്ചവർ വർഗ്ഗം:നവംബർ 15-ന് മരിച്ചവർ
ജയവീർ അഗർവാൾ
ഒരു ഇന്ത്യൻ നേത്രരോഗവിദഗ്ദ്ധനും ഡോ. അഗർവാളിന്റെ നേത്ര ആശുപത്രിയുടെ സ്ഥാപകനുമായിരുന്നു ജയവീർ അഗർവാൾ (24 സെപ്റ്റംബർ 1930 - 16 നവംബർ 2009). 2006 മാർച്ചിൽ അന്നത്തെ രാഷ്ട്രപതി എ പി ജെ അബ്ദുൾ കലാമിൽ നിന്ന് വൈദ്യശാസ്ത്രത്തിനായി പത്മഭൂഷൺ സ്വീകരിച്ചു.
ജീവിതം
ഡോ. ആർ.എസ്. അഗർവാളിന്റെ സിഖ് കുടുംബത്തിലാണ് ജയവീർ അഗർവാൾ ജനിച്ചത്. നേത്രരോഗവിദഗ്ദ്ധൻ കൂടിയായ താഹിറയെ അദ്ദേഹം വിവാഹം കഴിച്ചു. ദമ്പതികൾ മദ്രാസിലേക്ക് പോയി, അവിടെ ഒരു ചെറിയ ക്ലിനിക് സ്ഥാപിച്ചു. അവർക്ക് ഒരു മകളും ഒരു മകനും ഉണ്ടായിരുന്നു.
അഗർവാൾ ആയിരക്കണക്കിന് ഗ്രാമങ്ങളിൽ അന്ധതയുള്ളവരെ പരിശോധിക്കുകയും അവരുടെ ഇടയിൽ പ്രവർത്തിക്കുകയും കോർണിയ അന്ധത ചികിത്സിക്കുന്നതിനും നേത്രദാനത്തിനായി പ്രചരണം നടത്തുകയും സ്കൂൾ കുട്ടികൾക്കിടയിലെ റിഫ്രാക്റ്റീവ് പിശകുകൾ പരിഹരിക്കുകയും ചെയ്തു.
താഹിറ അഗർവാൾ 2009 ഏപ്രിലിലും ജെയ്‌വീർ 2009 നവംബർ 16 നും മരിച്ചു.
മുഹമ്മദ് ഇർഫാൻ
ഒരു പാകിസ്താനി ഇടം കൈയ്യൻ ഫാസ്റ്റ് ബൌളറാണ് മുഹമ്മദ് ഇർഫാൻ (ഉർദു: محمد عرفان) (ജനനം 1982 ജൂൺ 6). 7'1" (216 സെന്റീമീറ്റർ) ഉയരമാണ് ഇദ്ദേഹത്തിനുള്ളത്. അന്താരാഷ്ട്ര ക്രിക്കറ്റിലോ ഒന്നാം ക്ലാസ്സ് ക്രിക്കറ്റിലോ കളിക്കുന്ന ഏറ്റവും ഉയരമുള്ള കളിക്കാരനാണ് ഇദ്ദേഹം. വെസ്റ്റ് ഇൻഡ്യൻ ബൌളറായിരുന്ന ജോയൽ ഗാർണറും ഓസ്ട്രേലിയൻ ബൌളറായിരുന്ന ബ്രൂസ് റീഡുമായിരുന്നു ഇതിനു മുൻപ് ഏറ്റവും ഉയരമുണ്ടായിരുന്ന ക്രിക്കറ്റ് താരങ്ങൾ. 6'8" (203 സെന്റീമീറ്റർ) ആയിരുന്നു ഇവരുടെ ഉയരം.
അവലംബം
വർഗ്ഗം:പാകിസ്താൻ ക്രിക്കറ്റ് കളിക്കാർ വർഗ്ഗം:1982-ൽ ജനിച്ചവർ
പ്രധാനമന്ത്രി കിസാൻ സമ്മാൻ നിധി
രണ്ട് ഏക്കറിൽ കവിയാത്ത കൃഷിഭൂമിയുള്ള ചെറുകിട നാമമാത്ര കർഷകർക്കായി ഭാരത സർക്കാർ നടപ്പിലാകുന്ന പദ്ധതിയാണ് പ്രധാനമന്ത്രി കിസാൻ സമ്മാൻ നിധി. വർഷം മൂന്നു ഗഢുക്കളായി ആറായിരം രൂപ കർഷകർക്ക് ബാങ്ക് അക്കൗണ്ടിലൂടെ നൽകുവാൻ ലക്ഷ്യമിടുന്ന ഈ പദ്ധതിക്ക് ഏകദേശം 75000 കോടി രൂപ ചെലവാകുമെന്നാണ് കണക്കാക്കപ്പെടുന്നത്. 2019 ഫെബ്രുവരി ഒന്നിലെ കേന്ദ്ര ഇടക്കാല ബഡ്ജറ്റിൽ പ്രഖ്യാപിച്ച ഈ പദ്ധതിയുടെ ഉദ്ഘാടനം 2019 ഫെബ്രുവരി 24ന് ഗൊരഖ്പൂരിൽ കർഷകർക്ക് ആദ്യ ഗഢു തുക ഡിജിറ്റൽ മാർഗ്ഗം കൈമാറിക്കൊണ്ട് പ്രധാനമന്ത്രി നരേന്ദ്ര മോദി നിർവ്വഹിച്ചു.
അവലംബം
വർഗ്ഗം:ഇന്ത്യയിലെ സർക്കാർ പദ്ധതികൾ വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
ടി.സി. കല്യാണി അമ്മ
പത്രപ്രവർത്തന രംഗത്തും, സാഹിത്യരംഗത്തും തനതായ വ്യക്തിമുദ്ര പതിപ്പിച്ച എഴുത്തുകാരിയും, പത്രാധിപയുമായിരുന്ന '''ടി.സി. കല്യാണി അമ്മ''' (1879 നവംബർ 28 - 1956 ഒക്ടോബർ 26). മലയാളത്തിലെ ആദ്യത്തെ പത്രാധിപയും, പ്രസാധകയുമായിരുന്നു കല്യാണി അമ്മ.
ജീവിതരേഖ
തൃശ്ശൂർ തെക്കേകുറുപ്പത്ത് വീട്ടിൽ സംസ്കൃത പണ്ഡിതയായിരുന്ന ടി.സി.അമ്മു അമ്മയുടെ മകളായി ജനിച്ചു. മെട്രിക്കുലേഷൻ വരെ പഠിച്ച അവർ, 1896-ൽ സാഹിത്യകാരൻ കൂടിയായ ടി.കെ. കൃഷ്ണമേനോനെ വിവാഹംചെയ്തു. ബാലസാഹിത്യരംഗത്തും വിവർത്തന രംഗത്തും കല്യാണി അമ്മ ശ്രദ്ധേയയായിരുന്നു. പ്രസംഗവേദികളിൽ സജീവമായിരുന്ന ഇവർ ശാരദ എന്ന വനിതാ മാസികയുടെ പത്രാധിപയുമായി. ഈസോപ്പ് കഥകൾ’ ആദ്യമായി മലയാളത്തിന് പരിചയപ്പെടുത്തിയത് കല്യാണി അമ്മയാണ്..
അവലംബം
വർഗ്ഗം:മലയാളത്തിലെ സ്ത്രീ എഴുത്തുകാർ വർഗ്ഗം:മലയാള കഥാകൃത്തുക്കൾ വർഗ്ഗം:പത്രാധിപർ വർഗ്ഗം:മലയാള ബാലസാഹിത്യകാരന്മാർ വർഗ്ഗം:മലയാളം വിവർത്തകർ വർഗ്ഗം:1956-ൽ മരിച്ചവർ വർഗ്ഗം:1879-ൽ ജനിച്ചവർ
ചുംബന തെരുവ്
ഞാറ്റുവേല സാംസ്കാരിക സംഘടന 2016 ജനുവരി ഒന്നിന് കോഴിക്കോട് വെച്ച് നടത്തിയ സമരമാണ് ചുംബന തെരുവ്. ചുംബന തെരുവിന് മുന്നോട്ടു വെച്ച കാര്യാ കാരണങ്ങൾ ഇനി പറയുന്നതാണ്
"കലകൾ സാഹിത്യം സ്വതന്ത്ര ചിന്ത എന്നിങ്ങനെ സർവ്വ മേഖലകളെയും കടന്നാക്രമിച്ചു കൊണ്ട് സവർണ്ണ ഫാസിസ്റ്റ് നരസിംഹവതാരങ്ങൾ ജനങ്ങളെ വെല്ലുവിളിച്ചു കൊണ്ടിരിക്കുമ്പോൾ ഈ മർദ്ദകരെ കടന്നാക്രമിച്ച ചാന്നാർ കലാപവും പുലയ സ്ത്രീകൾ കല്ലയും മാലയും പൊട്ടിച്ചെറിഞ്ഞ പെരിനാട് കലാപവും പുതിയ സമരങ്ങളുടെ ചരിത്ര പാഠമകേണ്ടതുണ്ട്. ഞാറ്റുവേല കൊച്ചിയിൽ നടത്തിയനടത്തിയ കെട്ടുതാലി ചുട്ടെരിക്കൽ പ്രതീകാത്മക സമരത്തിന്റെ തുടർച്ച ചുംബന തെരുവിൽ പ്രത്യക്ഷ സമരമാവുകയാണ് . വെക്തി സമൂഹ വൈരുദ്ദ്യങ്ങളിൽ നിന്നുടലെടുക്കുന്ന നിരവധി സമരങ്ങൾക്ക് കേരളം സാക്ഷ്യപെടുന്നുണ്ടെങ്കിലും സാംസ്കാരിക വിപണി ഈ ആൾ കൂട്ടത്തെ സ്വാംശീകരിക്കുകയാണ് . നവ സമരങ്ങൾക്ക് നേത്രത്വങ്ങൾ ആവശ്യമില്ല എന്ന് പറയുമ്പോൾ തന്നെ മുഖ്യധാരയുടെ അരാഷ്ട്രീയ താൽപ്പര്യങ്ങൾ നെത്രത്വങ്ങൾ ആയി ഉയരുന്നത് കാണാം . പിന്നീട് ഈ അലകളെ അടിച്ചമർത്തുന്നതിന് സവർണ്ണ കൊയ്മയുടെ വക്താക്കൾ ഇവരെ തന്നെ ഉപകരനമാക്കുകയും ചെയ്യുന്നു . അദ്വാനവർഗ്ഗത്തിന്റെ ആര്ജ്ജവത്തിൽ നിന്നുയരുന്ന സമരങ്ങളുടെ ആശയടിത്തറക്കും, ദിശാബോധത്തിനും വെവസ്ഥപിത താൽപ്പര്യങ്ങൾക്കും പരിഷ്ക്കരണ വാദങ്ങൾക്കും വഴങ്ങാതെ, സാമൂഹ്യ മുന്നേറ്റത്തിനു കാരണമാകുന്നു." സമരങ്ങളുടെ ഉടൽ ഭംഗിയിലല്ല ആശയദൃഡതയാണ് ശത്രുവിന്റെ അടിവേരറുക്കുക. നിത്യ ജീവിതത്തിൽ നിന്ന് ബ്രാഹ്മണ്യ ആധിപത്യത്തിന്റെ ഉപാധികളെ പറിച്ചറിയണം. ജൈവീകമായ ആൺ പെൺ ബന്ധങ്ങളെ സ്മൃതിയും വേദവും ഹദീസും സുവിശേഷവും കൂച്ച് വിലങ്ങിടുമ്പോൾ പങ്കാളിത്ത ജീവിത പ്രഖ്യാപനവുമായി ചുംബന തെരുവിൽ യുവത്വങ്ങൾ പുതു ജീവിതത്തിനു തുടക്കം കുറിക്കുന്നു. അർദ്ധ നാടുവാഴിത്ത അർദ്ധ അധീനിവേശ സമൂഹത്തിൽ നമുക്ക് കേവല സ്വാതന്ത്രത്തെകുറിച്ച് ചര്ച്ച ചെയ്യുവാൻ കഴിയില്ല. വർഗ്ഗ വിഭിജിത സമൂഹത്തിൽ സദാചാരം നിഷ്പക്ഷമായ സാമൂഹ്യ മൂല്യമല്ല, അധികാര ബന്ധിതമാണ് ഈ അധികാരഘടനയെ ആക്രമിച്ചു കൊണ്ടല്ലാതെ പുതിയൊരു ജീവിതം സാധ്യമല്ല. പരസ്പര ഇഷ്ട്ടങ്ങളും സ്വതന്ത്രമായ നടത്തങ്ങളും സല്ലാപവും പ്രണയവും ജാതി നിഷേധങ്ങളും മത നിഷ്ടയുടെ പേരിൽ .വെട്ടയടപെടുന്നു. സ്ത്രീ വീടിനകത്തും പുറത്തും മർദ്ദിതയും ദളിതയും ആകുന്നു,കുടുംബം സദാചാരത്തിന്റെ സംഘടന രൂപമായി നില കൊള്ളുന്നു." ചുംബിച്ച് ഉണർത്തുന്നത് വികാരങ്ങളെ മാത്രമല്ല ആധുനിക വിചാരങ്ങളെയുമാണ്". പുരോഗമനപരമായ ജീവിത വീക്ഷണത്തെയും നവോധനത്തിന്റെയും ജനാധിപത്യ വല്ക്കരണത്തിന്റെതുമായ സാംസ്കാരിക പരിസരത്തെക്കുള്ള ഒരായിരം കൈ വഴികളിൽ ഒന്ന് മാത്രമാണ് ഈ സമരം. ചുംബനം പോലും സമരമാകുന്നത് അതിന്റെ പുരുഷാധിപത്യ വിരുദ്ധ ഉള്ളടക്കത്തോട് കൂടിയ സാംസ്കാരിക യുദ്ധമാകുന്നിടത്താണ്."
"ചുംമ്പിച്ചുണർത്തുന്നത് വികാരങ്ങളെ മാത്രമല്ല, ആധുനിക ജീവിത വിചാരങ്ങലെയുമാണ്"
കവിയും ഞാറ്റുവേല പ്രവർത്തകനുമായ അജിത്‌ പച്ചനാടനെ മർദ്ദിച്ചതു ചോദ്യം ചെയ്ത തേജസ്സ് മാധ്യമ പ്രവർത്തകൻ അനീബിനെ പോലിസ് ക്രൂരമായി മർദ്ദിക്കുകയും പിന്നീട് അനീബിനു ജാമ്യം ലഭിക്കുകയും ഉണ്ടായി.
മാലിനി ചിബ്
വൈകല്യങ്ങളുമായി ജീവിക്കേണ്ടി വരുന്നതിന്റെ നിരാശയുമായി കഴിയുന്ന അനേകർക്ക് പ്രചോദനമായി മാറിയ 'വൺ ലിറ്റിൽ ഫിംഗർ ' എന്ന ഗ്രന്ഥത്തിന്റെ രചയിതാവാണ് ചലനശേഷിയുള്ള ഒരുവിരൽ മാത്രമുള്ള മാലിനി ചിബ് ചലനശേഷിയുള്ള ഏകവിരൽ ഉപയോഗിച്ച് 10 വർഷങ്ങളെടുത്താണ് മാലിനി 'വൺ ലിറ്റിൽ ഫിംഗർ' എഴുതിത്തീർത്തത്.
ജീവിതരേഖ
നിഖിൽ ചിബിന്റേയും പത്മശ്രീ ജേതാവായ ഡോക്ടർ മിഥു ആളൂരിന്റേയും പുത്രിയായി 1966ൽ കൊൽക്കത്തയിൽ ആണ് മാലിനി ജനിച്ചത്.
അവലംബം
വർഗ്ഗം:മനുഷ്യാവകാശപ്രവർത്തകർ
റുഡോൾഫ് ക്രോബാക്ക്
ഓസ്ട്രിയൻ സിലേസിയയിലെ ട്രോപ്പാവ് സ്വദേശിയായ ഗൈനക്കോളജിസ്റ്റായിരുന്നു റുഡോൾഫ് ക്രോബാക്ക് (8 ജൂലൈ 1843 - 1 ഒക്ടോബർ 1910).
1866-ൽ അദ്ദേഹം വിയന്ന സർവകലാശാലയിൽ നിന്ന് മെഡിക്കൽ ഡോക്ടറേറ്റ് നേടി, വിയന്ന ജനറൽ ഹോസ്പിറ്റലിൽ ഇന്റേൺ ആയും ജോഹാൻ വോൺ ഓപ്പോൾസറിന്റെ (1808-1871) ക്ലിനിക്കിൽ അസിസ്റ്റന്റായും ജോലി ചെയ്തു. 1880-ൽ അദ്ദേഹം ഒരു അസോസിയേറ്റ് പ്രൊഫസറായി, 1889-ൽ ഓഗസ്റ്റ് ബ്രെയ്‌സ്‌കിയുടെ (1832-1889) പിൻഗാമിയായി വിയന്നയിലെ രണ്ടാമത്തെ ഫ്രോവൻക്ലിനിക്കിന്റെ പ്രൊഫസറും ഡയറക്ടറുമായി. 1908-ൽ വിരമിക്കുന്നതുവരെ ക്രോബാക്ക് ഈ സ്ഥാനം നിലനിർത്തി. ഫ്രെഡറിക് ഷൗട്ടയോടൊപ്പം (1849-1919), വിയന്നയിലെ ഗൈനക്കോളജിക്കായുള്ള പുതിയ ആശുപത്രി ഡിപ്പാർട്ട്‌മെന്റിന്റെ ആസൂത്രണത്തിനും രൂപകൽപ്പനയ്ക്കും അദ്ദേഹം ഉത്തരവാദിയായിരുന്നു.
അവലംബം
വർഗ്ഗം:1910-ൽ മരിച്ചവർ വർഗ്ഗം:1843-ൽ ജനിച്ചവർ
ഝാർഖണ്ഡ്‌ മുക്തി മോർച്ച
ഝാർഖണ്ഡ്‌ ആസ്ഥാനമായുള്ള ഒരു അംഗീകൃത സംസ്ഥാന പാർട്ടിയാണ് ഝാർഖണ്ഡ്‌ മുക്തി മോർച്ച.ഝാർഖണ്ഡ്‌ കൂടാതെ അയൽ സ്ംസ്ഥാനങ്ങളായ ഒറീസയിലും പശ്ചിമ ബംഗാളിലും ചെറിയ തോതിലുള്ള സ്വാധീനമുണ്ട്.ഝാർഖണ്ഡ്‌ സംസ്ഥാനം രൂപീകരിക്കുന്നതിൽ ജെ.എം.എം വലിയ പങ്കു വഹിച്ചു.
ഷിബു സോറൻ ആണ് നിലവിലെ അദ്ധ്യക്ഷൻ.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ഗുരുപൗർണ്ണമി (കവിത)
എസ്. രമേശൻനായർ രചിച്ച കവിതാ സമാഹാരമാണ് ഗുരുപൗർണ്ണമി. 2018 ലെ കേന്ദ്രസാഹിത്യ അക്കാദമി പുരസ്കാരത്തിന് അർഹമായ കൃതിയാണിത്. 25 കവിതകൾ അടങ്ങുന്ന കവിതാസമാഹാരമാണിത്. ഡി.സി ബുക്സ് ആണ് ഈ കവിതാസമാഹാരം പ്രസിദ്ധീകരിച്ചിരിക്കുന്നത്.
ശ്രീനാരായണഗുരുവിന്റെ ജീവിതവും ആശയങ്ങളും അടിസ്ഥാനപ്പെടുത്തിയാണ് ഇതിലെ കവിതകൾ രചിച്ചിരിക്കുന്നത്.
സ്വാസിക
അവലംബം
വർഗ്ഗം:മലയാളചലച്ചിത്രനടിമാർ
ലയൺ ഓഫ് ദി ഡീസർട് (ചലച്ചിത്രം)
ലയൺ ഓഫ്ദി ഡീസർട്, 1981ൽ  ഇറങ്ങിയ ചരിത്രയുദ്ധ സിനിമയാണ്. സനൂസി സൂഫികളും ഫാസിസ്റ്റ്ഇ റ്റാലിയൻ തമ്മിലുള്ള യുദ്ധമാണ് ഇതിവൃത്തം. ആന്റണി ക്വിൻ ഉമർ മുഖ്താർ ആയി അഭിനയിച്ചു.ഇറ്റാലിയൻ റോയൽ ആർമിക്കെതിരെ പൊരുതുന്ന ബദു നേതാവായാണ് ഉമർ മുഖ്താറിനെ ചിത്രീകരിച്ചിരിക്കുന്നത്. ഇറ്റാലിയൻ ജനറൽ റോഡോൽഫോ ഗ്രാസിനി, ആയി ഒലിവ്ർ റീഡ് അഭിനയിച്ചു. കേണൽ മുഅമ്മർ ഗദ്ദാഫിയുടെ കീഴിലുള്ള ഗവൺമെന്റിന്റെ ധനസഹായത്തോടെയാണ്ഇത് സംവിധാനം ചെയ്തത്.1981 മെയ് മാസത്തിൽ പുറത്തിറങ്ങിയ ഈ ചിത്രത്തിന് ചലച്ചിത്ര നിരൂപകരിൽ നിന്ന് നല്ല അവലോകനങ്ങൾ ലഭിച്ചു. പക്ഷേ, ബോക്സ് ഓഫീസിൽ മോശം പ്രകടനം കാഴ്ചവച്ചു. 35 മില്യൺ ഡോളർ ബജറ്റ് ഉണ്ടായിരുന്നിട്ടും ലോകമെമ്പാടും 1.5 മില്യൺ യുഎസ് ഡോളർ വരുമാനം മാത്രമേ നേടാൻ കഴിഞ്ഞുള്ളു. 1982-ൽ ഇറ്റലിയിൽ ഈ ചിത്രം നിരോധിക്കപ്പെട്ടു.മരുഭൂമിയിലെ സിംഹം എന്ന പേരിൽ മലയാളം പതിപ്പ് ഇറങ്ങിയിട്ടുണ്ട്.
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
അടയാളം (ചലച്ചിത്രം)
എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത മലയാള കുറ്റാന്വേഷണ ചലച്ചിത്രമാണ് അടയാളം. 1991ലാണ് ഈ ചിത്രം പുറത്തിറങ്ങിയത്. മമ്മൂട്ടി, രേഖ, ശോഭന, മുരളി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
പുറത്തേക്കുള്ള കണ്ണികൾ
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ വർഗ്ഗം:മമ്മുട്ടി-ശോഭന ജോഡി
ധാസ്സു ശിലാ ശിൽപങ്ങൾ
ചൈനയിലെ ധാസ്സു ജില്ലയിൽ സ്ഥിതിചെയ്യുന്നതും, ഏഴാം നൂറ്റാണ്ടിൽ പണികഴിപ്പിച്ചതാണെന്ന് കരുതപ്പെടുന്നതുമായ അനവധി ശില്പങ്ങളാണ് ധാസ്സു ശിലാ ശിൽപങ്ങൾ (Dazu Rock Carvings) എന്നപേരിൽ അറിയപ്പെടുന്നത്. ബൗദ്ധ, കൺഫ്യൂഷനിസ, താവോ മതങ്ങളുമായി ബന്ധപ്പെട്ട ശില്പങ്ങളാണ് ഇവിടെ കണ്ടുവരുന്നത്. 75 സംരക്ഷിത കേന്ദ്രങ്ങളിലായി ആകെ 50,000 ശിലപങ്ങൾ ഇവിടെ കാണാൻ സാധിക്കും! 1999 ലാണ് ധാസ്സുവിലെ ശിലാ ശിലപങ്ങളെ ലോക പൈതൃകപട്ടികയിൽ ഉൾപ്പെടുത്തിയത്."
ക്രി.വ 650-ൽ താങ് രാജവംശത്തിന്റെ കാലത്താണ് ധാസ്സുവിലെ ആദ്യത്തെ ശിലാ ശിൽപങ്ങൾ കൊത്തിയെടുക്കുന്നത്. എങ്കിലും ഈ ശിലപങ്ങളുടെ നിർമ്മാണം നടന്ന ഒരു പ്രധാന കാലഘട്ടം എന്ന് പറയുന്നത് ഒൻപതാം നൂറ്റാണ്ടിന്റെ അവസാന വർഷങ്ങളാണ്.
കാബെർനെ സോവിഞ്യോൺ
കാബെർനെ സോവിഞ്യോൺ (ഫ്രഞ്ച്: <span class="IPA" title="Representation in the International Phonetic Alphabet (IPA)" contenteditable="false"> kabɛʁnɛ soviˈɲɔ̃]) ) ലോകത്തിൽ ഏറ്റവും കൂടുതൽ അംഗീകരിക്കപ്പെട്ടിട്ടുള്ള അല്ലെങ്കിൽ ഉപയോഗിക്കുന്ന ചുവന്ന വീഞ്ഞിൻ മുന്തിരിവർഗ്ഗങ്ങളാണ്. മിക്കവാറും എല്ലാ വീഞ്ഞ് ഉത്പാദക രാജ്യങ്ങളിലും കാബെർനെ സോവിഞയോന് വളർത്തുന്നു. കാാനഡയിലെ ഒകനാഗൻ താാഴ്വര മുതൽ ലബനോണിലെ ബേഹ്ക്കാ താഴ്വരെ വരെ വ്യത്യസ്ത അന്തരീക്ഷോഷ്മാവ് ഉള്ള സ്ഥലങ്ങളിൽ ഇവ വളരും  ഇന്നത്തെ മുന്തിരി വീഞ്ഞ് ഉദ്പാദനത്തിനായി ഇവ ഒരുപാട് ഉപയോഗിക്കപ്പെടുന്നുണ്ട് എങ്കിലും യാഥൃശ്ചികമായി രൂപപ്പെട്ട ഒരു ഇനമാണിത്. കാബെർനെ ഫ്രാങ് എന്ന ഇനവും സോവിഞ്യോൺ ബ്ലാൻഹ് എന്ന ഇനവും ചേർന്ന് ഉണ്ടായ പുതിയ ഇനം മുന്തിരിവർഗ്ഗമാണ്.
പരാമർശങ്ങൾ
വർഗ്ഗം:മുന്തിരിയിനങ്ങൾ
കെ. ശങ്കരൻ നായർ
ഒരു ഇന്ത്യൻ സിവിൽ സെർവന്റും, നയതന്ത്രജ്ഞനും, റോയുടെ ഡയരക്ടറുമായിരുന്നു അദ്ദേഹത്തിന്റെ സുഹൃത്തുക്കൾക്കിടയിൽ കേണൽ മേനോൻ എന്നു കൂടി അറിയപ്പെടുന്ന '''കെ. ശങ്കരൻ നായർ'''(ഡിസംബർ 20 1919 - നവംബർ 17 2015). 1986 മുതൽ 1988 വരെ സിംഗപ്പൂരിലെ ഇന്ത്യൻ ഹൈകമ്മീഷണർ ആയിരുന്നു ഇദ്ദേഹം. ഇന്ത്യൻ ഇംപീരിയൽ പോലീസിന്റെ അവസാനത്തെ അംഗമായിരുന്നു ഇദ്ദേഹം. ബംഗ്ലാദേശിന്റെ രൂപീകരണത്തിൽ ബംഗ്ലാദേശ് വിമോചന യുദ്ധത്തിൽ റോയുടെ ഓപ്പറേഷനിലൂടെ മുഖ്യ പങ്കു വഹിച്ച വ്യക്തി കൂടി ആയിരുന്നു ശങ്കരൻ നായർ. ഇദ്ദേഹത്തിന്റെ ഓർമക്കുറിപ്പായ Inside IB and RAW: A Rolling Stone that Gathered Moss എന്ന 2008-ൽ പ്രസിദ്ധീകരിച്ച കൃതി ഇന്ത്യയിലെ ഏറ്റവും വലിയ രണ്ടു സുരക്ഷാ ഏജൻസികളുടെ ഉള്ളുകള്ളികളിലേക്ക് വെളിച്ചം വീശുന്നുവെന്ന കാരണത്താൽ വാർത്താപ്രാധാന്യം നേടി .1983-ൽ രാജ്യം പത്മഭൂഷൺ നൽകി ഇദ്ദേഹത്തെ ആദരിച്ചു.
അവലംബം
വർഗ്ഗം:ഡിസംബർ 20-ന് ജനിച്ചവർ വർഗ്ഗം:1919-ൽ ജനിച്ചവർ വർഗ്ഗം:നവംബർ 17-ന് മരിച്ചവർ വർഗ്ഗം:2015-ൽ മരിച്ചവർ വർഗ്ഗം:പാലക്കാട് ജില്ലയിൽ ജനിച്ചവർ
പർവ്വതവാസി നിഴൽത്തുമ്പി
നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് പർവ്വതവാസി നിഴൽത്തുമ്പി അഥവാ മാമല നിഴൽത്തുമ്പി. ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്. മലമുകളിൽ വസിക്കുന്നത് എന്ന അർത്ഥമാണ് "മോൻടികോള" എന്ന ശാസ്ത്രീയനാമം കൊണ്ട് ഉദ്ദേശിക്കുന്നത്.
വിവരണം
ഉദരത്തിലെ മഞ്ഞ കലകളിൽ ഉള്ള വ്യത്യാസവും കണ്ണിന്റെ നിറവും ഇവയെ സമാന ആവാസവ്യവസ്ഥയിൽ കാണപ്പെടുന്ന ചോല നിഴൽത്തുമ്പിയിൽനിന്നും വേർതിരിച്ചറിയാൻ സഹായിക്കുന്നു. ചോല നിഴൽത്തുമ്പിയുടെ ഉദരത്തിന്റെ മുതുകുവശം എട്ടാം ഖണ്ഡത്തിൽ മഞ്ഞ നിറത്തിലാണ്. ഒൻപതാം ഖണ്ഡത്തിന്റെ ഇരു വശങ്ങളിലും ഓരോ മഞ്ഞ പൊട്ടുകൾ ഉണ്ട്. അവയുടെ കണ്ണുകൾ നീല നിരത്തിലുള്ളവയും ആണ്.
കണ്ടെത്തൽ
കോഴിക്കോട് സുവോളജിക്കൽ സർവ്വേ ഓഫ് ഇന്ത്യയിലെ ശാസ്ത്രജ്ഞരായ ഡോ. കെ. ജി. എമിലിയമ്മയും ഡോ. ജാഫർ പാലോട്ടും അടങ്ങുന്ന സംഘമാണ് ഈ കണ്ടുപിടിത്തത്തിന്റെ പിന്നിൽ. പശ്ചിമഘട്ട മലനിരയിൽ ഏകദേശം 1600 മീറ്റർ ഉയരത്തിലുള്ള ചോലക്കാടുകളിലാണ് ഇവയുടെ ആവാസസ്ഥലം. ഇടുക്കി ജില്ലയിൽ ആനമല മലനിരകളിൽ ആണ് 2014 ൽ ഇവയെ ആദ്യമായി കണ്ടത്. പിന്നീടുള്ള പഠനത്തിൽ ഇവയുടെ സാന്നിദ്ധ്യം മറയൂർ കമ്പിളിപ്പാറച്ചോലയിലും നാഗമലച്ചോലയിലും കണ്ടെത്തി. ഇടുക്കി ജില്ലയിലെ മതികെട്ടാൻ ചോല ദേശിയോദ്യാനത്തിലും ഇവയുടെ സാന്നിധ്യം രേഖപ്പെടുത്തിയിട്ടുണ്ട്.
ആവാസകേന്ദ്രങ്ങൾ
ആൺതുമ്പികളെ കാട്ടരുവികളിൽനിന്നും അകലെയായി ചോലക്കാടുകളിലാണ് കാണപ്പെടുന്നത്. പെൺതുമ്പികളെ ചോലക്കാടുകൾക്കടുത്തുള്ള കാട്ടരുവികളിലും. തെക്കൻ അരുവിയൻ, പഴനി മുളവാലൻ എന്നീ തുമ്പികളുടെയും കൂടെയാണ് ഇവയെ കണ്ടത്. ഉയരത്തിലുള്ള ചോലക്കാടുകളിൽ കണ്ടെത്തിയ ഏക നിഴൽത്തുമ്പിയാണിത്‌.
വിവരണം
ചെറു നിഴൽത്തുമ്പിയുടെ വലിപ്പമേ ഇവയ്ക്കുള്ളൂ. ഉദരത്തിന്റെ മുതുകുഭാഗത്തെ കറുപ്പുനിറവും ഏഴും എട്ടും ഖണ്ഡങ്ങളുടെ മുതുകുഭാഗത്തെ നീലയും മഞ്ഞയും നിറങ്ങളുടെ അഭാവവും കുറുവാലുകളുടെ പ്രത്യേക ആകൃതിയും ഇവയെ മറ്റു നിഴൽത്തുമ്പികളിൽനിന്നും തിരിച്ചറിയാൻ സഹായിക്കും.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
ലാസ്‍സ്ലോ വജ്ഡ (ഫിഗർ സ്ക്കേറ്റർ)
ഹംഗറിയിൽ നിന്നുള്ള ഒരു മുൻ ഫിഗർ സ്കേറ്ററാണ് ലാസ്‍സ്ലോ വജ്ഡ (ജനനം: 16 മെയ് 1954). പത്ത് തവണ ഹംഗേറിയൻ ദേശീയ ചാമ്പ്യനായിരുന്നു ഇദ്ദേഹം. അഞ്ച് യൂറോപ്യൻ ചാമ്പ്യൻഷിപ്പുകളിലും 1975 ലെ ലോക ചാമ്പ്യൻഷിപ്പിലും അദ്ദേഹം ആദ്യ പത്തിൽ ഇടം നേടി. അദ്ദേഹത്തിന്റെ ഏറ്റവും മികച്ച ഐ‌എസ്‌യു ചാമ്പ്യൻഷിപ്പ് ഫലം ഡെൻ‌മാർക്കിലെ കോപ്പൻ‌ഹേഗനിൽ വച്ചുനടന്ന 1975 ലെ യൂറോപ്യൻ ഫിഗർ സ്ക്കേറ്റിംഗ് ചാമ്പ്യൻഷിപ്പിലാണ്. ഈ ചാമ്പ്യൻഷിപ്പിൽ അദ്ദേഹത്തിന് അഞ്ചാം സ്ഥാനം ലഭിച്ചു. 1976 ൽ ഓസ്ട്രിയയിലെ ഇൻ‌സ്ബ്രൂക്കിൽ നടന്ന വിന്റർ ഒളിമ്പിക്സിൽ ഹംഗറിയുടെ പതാകവാഹകനായി വജ്‌ഡ സേവനമനുഷ്ഠിച്ചു. മത്സരരംഗത്തുനിന്ന് നിന്ന് വിരമിക്കുന്നതിനു മുൻപ് നിർബന്ധമായും പങ്കെടുക്കേണ്ട കായികതാരങ്ങളുടെ പട്ടികയിൽ ഇദ്ദേഹം പത്താം സ്ഥാനത്തെത്തി.
വാഞ്ചിനാഥൻ
ജീവിതരേഖ
ശെങ്കോട്ടയിൽ രഘുപതി അയ്യരുടെയും രുക്മിണി അമ്മാളുടെയും മകനായി ജനിച്ചു. ശങ്കരനെന്നായിരുന്നു യഥാർത്ഥ പേര്. നാട്ടിലെ പ്രാഥമിക വിദ്യാഭ്യാസത്തിനു ശേഷം തിരുവനന്തപുരത്തെ മൂലം തിരുന്നാൾ മഹാരാജ കോളേജിൽ നിന്ന് ​എം.എ ബിരുദം നേടി, സർക്കാരിൽ ഉയർന്ന ഉദ്യോഗം നേടി. കോളേജ് പഠന കാലത്തു തന്നെ പൊന്നമ്മാളെ വിവാഹം കഴിച്ചിരുന്നു.
ലാസ്‍സ്ലോ വജ്ഡ (ഫിഗർ സ്ക്കേറ്റർ)
സ്കേറ്റിംഗ് പരിശീലകനായി വജ്‍ഡ പ്രവർത്തിച്ചിട്ടുണ്ട്. സോൾട്ട് കെറേക്കസ് ഇദ്ദേഹത്തിന്റെ വിദ്യാർത്ഥി ആയിരുന്നു.
വാഞ്ചിനാഥൻ
ആഷിന്റെ കോലപാതകവും വാഞ്ചിയുടെ രക്തസാക്ഷിത്വവും
17 ജൂൺ 1911 ന് തിരുനെൽവേലി ജില്ലാ കളക്ടറായിരുന്ന ആഷ് കുടുംബ സമേതം കൊടൈക്കനാലിലേക്കുള്ള യാത്രാ മദ്ധ്യേ മണിയാച്ചി സ്റ്റേഷനിലെത്തി. ഒന്നാം ക്ലാസ് കംപാർട്മെന്റിൽ സിലോൺ ബോട്ട് മെയിൽ കാത്തിരുന്ന ആഷിനെ ബൽജിയൻ നിർമ്മിത ബ്രൗണിംഗ് പിസ്റ്റൾ ഉപയോഗിച്ച് അടുത്തു നിന്ന് വാഞ്ചി വെടിയുതിർക്കുകയായിരുന്നു. നെഞ്ചിൽ വെടിയേറ്റ ആഷ് ഉടനെ മരിച്ചു. അടുത്തുള്ള ശൗചാലയത്തിലേക്ക് ഓടിക്കയറിയ വാഞ്ചിയെ വായ്ക്കുള്ളിൽ വെടി വച്ച് മരിച്ച നിലയിൽ കണ്ടെത്തി. ഭാരത് മാതാ അസോസിയേഷൻ സംഘടനാംഗമായിരുന്നു വാഞ്ചി.
ലാസ്‍സ്ലോ വജ്ഡ (ഫിഗർ സ്ക്കേറ്റർ)
14 തവണ ജമ്പ് റോപ്പ് ലോക ചാമ്പ്യനായ വിവിയൻ വജ്ഡ ഇദ്ദേഹത്തിന്റെ മകളാണ്.
വാഞ്ചിനാഥൻ
സ്മാരകം
ലഘുചിത്രം|വാഞ്ചിമണിയാച്ചി റെയിൽവെ സ്റ്റേഷൻ മണിയാച്ചി റെയിൽവേ സ്റ്റേഷൻ വാഞ്ചിമണിയാച്ചി സ്റ്റേഷൻ എന്ന് നാമകരണം ചെയ്തിട്ടുണ്ട്.
പുറം കണ്ണികൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ആത്മഹത്യ ചെയ്തവർ വർഗ്ഗം:1886-ൽ ജനിച്ചവർ
ജനറൽ ഷെർമാൻ (മരം)
വലത്ത്‌|ലഘുചിത്രം|ലോകത്തിലെ ഏറ്റവും വലിയ മരമായ ജനറൽ ഷെർമാൻ ജനറൽ ഷെർമാൻ   എന്നത് അമേരിക്കൻ ഐക്യനാടുകളിലെ  കാലിഫോർണിയ യിലുള്ള സെക്കോയ വനകേന്ദ്രത്തിൽ സ്ഥിതിചെയ്യുന്ന  ജയന്റ് സെക്കോയ (Sequoiadendron giganteum) വർഗ്ഗത്തിൽ പെട്ട ഒരുമരമാണ്. ലോകത്ത് ഇന്ന് നിലവിലുള്ള ഏറ്റവും വലിയ ഒറ്റത്തടി മരമാണ് ഇത്.
ഇപ്പോൾ നിലവിലുള്ള വലിയ മരമാണെങ്കിലും രേഖപ്പെടുത്തപ്പെട്ടിട്ടുള്ള ഏറ്റവും വലിയ മരമല്ല ജനറൽ ഷെർമാൻ. 1940കളിൽ കാലിഫോർണിയയിലെ ട്രിനിഡാഡ് പട്ടണത്തിൽ നിന്ന് വെട്ടി മാറ്റിയ ക്രാനെൽ ഗ്രീക്ക് ജയന്റ് എന്നറിയപ്പെട്ട ഒരു കോസ്റ്റ് റെഡ് വുഡ് (Sequoia sempervirens) മരം ജനറൽ ഷെർമാൻ മരത്തേക്കാൾ 15 - 25 ശതമാനം വ്യാപ്തമുള്ളതായി കണക്കാക്കപ്പെട്ടിരുന്നു. ഏകദേശം 90,000 ക്യുബിക് അടി വ്യാപ്തമുള്ള മറ്റൊരു കോസ്റ്റ് റെഡ് വുഡ് മരം (Lindsey Creek tree) 1905 ൽ ഹംബോൾട്ട് ടൈംസ് സ്റ്റാൻഡേർഡ് ലേഖനത്തിൽ റിപ്പോർട്ട് ചെയ്തിട്ടുണ്ട്..
ചുവന്ന ചിറകുകൾ
എൻ. ശങ്കരൻ നായർ സംവിധാനം ചെയ്ത് 1971-ൽ പുറത്തിറങ്ങിയ മലയാള ചലച്ചിത്രമാണ് ചുവന്ന ചിറകുകൾ. ജയൻ, ജയഭാരതി, എം ജി സോമൻ, ഷർമ്മിള ടാഗോർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. സലിൽ ചൗധരി ഈ ചിത്രത്തിൻറെ സംഗീതസംവിധാനം നിർവഹിച്ചിരിക്കുന്നു.
ഗാനങ്ങൾ
ഒ എൻ വി കുറുപ്പ് രചിച്ച ഗാനങ്ങൾക്ക് സലിൽ ചൗധരി ഈണം പകർന്നിരിക്കുന്നു.
പുറം കണ്ണികൾ
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ‎ വർഗ്ഗം:ജയൻ-ജയഭാരതി ജോഡി വർഗ്ഗം:ഓ എൻ വി- സലിൽ ചൗധരി ഗാനങ്ങൾ വർഗ്ഗം:സലീൽ ചൗധരി സംഗീതം നൽകിയ മലയാളചലച്ചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
രാജലക്ഷ്മി പാർത്ഥസാരഥി
2010ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച പത്രപ്രവർത്തകയും സാമൂഹ്യ പ്രവർത്തകയുമാണ് രാജലക്ഷ്മി പാർത്ഥസാരഥി. പി.എസ്.ബി.ബി. ഗ്രൂപ്പ് ഓഫ് ഇൻസ്റ്റിറ്റ്യൂഷൻസ് സ്ഥാപകയാണ്. ഹിന്ദു ദിന പത്രത്തിലും കുമുദം വാരികയിലും പത്ര പ്രവർത്തകയായിരുന്നു.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:വിദ്യാഭ്യാസപ്രവർത്തകർ വർഗ്ഗം:സാമൂഹ്യപ്രവർത്തകർ വർഗ്ഗം:1925-ൽ ജനിച്ചവർ
ജോഹാൻ റിട്ടർ വോൺ ഓപ്പോൾസർ
ലഘുചിത്രം| ജോഹാൻ റിട്ടർ വോൺ ഓപ്പോൾസർ. എഡ്വേർഡ് കൈസർ എഴുതിയ 1850 ലിത്തോഗ്രാഫ്. ബൊഹീമിയയിലെ നോവ് ഹ്രാഡിയിൽ ജനിച്ച ഒരു ഓസ്ട്രിയൻ വൈദ്യനായിരുന്നു ജോഹാൻ റിട്ടർ വോൺ ഓപ്പോൾസർ (4 ഓഗസ്റ്റ് 1808 – 16 ഏപ്രിൽ 1871). ജ്യോതിശാസ്ത്രജ്ഞനായ തിയോഡോർ വോൺ ഓപ്പോൾസറിന്റെ (1841-1886) പിതാവായിരുന്നു അദ്ദേഹം.
1835-ൽ അദ്ദേഹം പ്രാഗ് സർവകലാശാലയിൽ നിന്ന് മെഡിക്കൽ ഡോക്ടറേറ്റ് നേടി, പിന്നീട് പ്രാഗ് (1841 മുതൽ), ലീപ്സിഗ് (1848 മുതൽ), വിയന്ന (1850 മുതൽ) എന്നിവിടങ്ങളിൽ യൂണിവേഴ്സിറ്റി പ്രൊഫസറായി ജോലി ചെയ്തു, അവിടെ അദ്ദേഹം 1860-61 കാലയളവിൽ റെക്ടറായും സേവനമനുഷ്ഠിച്ചു. 1863-ൽ അദ്ദേഹം റോയൽ സ്വീഡിഷ് അക്കാദമി ഓഫ് സയൻസസിലെ വിദേശ അംഗമായി തിരഞ്ഞെടുക്കപ്പെട്ടു.
വൈദ്യശാസ്ത്രത്തോടുള്ള സമീപനത്തിൽ ഹോളിസ്റ്റിക് ഡയഗ്നോസ്റ്റിക്സിന്റെയും തെറാപ്പിയുടെയും വക്താവായിരുന്നു ഓപ്പോൾസർ. വിഖ്യാത ഓട്ടോളജിസ്റ്റ് ആദം പോളിറ്റ്‌സറുടെ കരിയറിലെ ഒരു പ്രധാന സ്വാധീനം കൂടിയായിരുന്നു അദ്ദേഹം.
അവലംബം
വർഗ്ഗം:1871-ൽ മരിച്ചവർ വർഗ്ഗം:1808-ൽ ജനിച്ചവർ
ഡെസോട്ടൊ (ടെക്സസ്)
ഭൂമിശാസ്ത്രം
ഡെസോട്ടൊ നഗരത്തിന്റെ അക്ഷരേഖാംശങ്ങൾ 32.59917°N, -96.85889°W (32.599286, -96.858828) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 21.6 sqmi ആണ്. ഇതു മൊത്തം കരപ്രദേശമാണ്.
ജനസംഖ്യാശാസ്ത്രം
2010ലെ സെൻസസ് പ്രകാരം 49,047 പേർ നഗരത്തിൽ വസിക്കുന്നുണ്ട്. ഇതിൽ 68.6% ആഫ്രിക്കൻ-അമേരിക്കക്കാരും 17.4% പേർ വെളുത്തവരും 0.4% അമേരിക്കൻ ഇന്ത്യൻ അഥവാ അലാസ്കൻ ആദിവാസികളും 0.9% ഏഷ്യക്കാരും 1.9% മിശ്രവർഗ്ഗക്കാരുമാണ്. ജനസംഖ്യയുടെ 12.1% ഹിസ്പാനിക്ക് ആണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
പഞ്ചഭുജം
മനുഷ്യനിർമ്മിത വസ്തുക്കൾ
വർഗ്ഗം:ജ്യാമിതീയരൂപങ്ങൾ വർഗ്ഗം:5 (അക്കം)
തെക്കൻ കരിയാത്തൻ
വടക്കൻ മലബാറിൽ കെട്ടിയാടിക്കുന്ന ഒരു തെയ്യമാണ് തെക്കൻ കരിയാത്തൻ.തെക്കൻ ചാത്തു എന്നും പറയപ്പെടുന്നു.ഇതോടൊപ്പം തന്നെ കൈക്കോളൻ എന്ന തെയ്യം കൂടി കെട്ടിയാടിക്കും
പുരാവൃത്തം
പാലാർ വീട്ടിൽ പടനായരും പാലക്കുന്നത്ത് കേളേന്ദ്രനായരും മലപൊലിച്ച് നായാടാനും കറ്റൽ പൊലിച്ച് മീൻ പിടിക്കാനും പുറപ്പെട്ടു.നായാട്ടിൽ ഒന്നും തടഞ്ഞില്ല.ക്ഷീണിച്ച് വെള്ളം കുടിക്കാനായി കരിങ്കുലക്കണ്ടത്തക്കമ്മയുടെ വീട്ടിലെത്തി.ഭക്ഷണം കഴിക്കാൻ വീട്ടുകാരി നിർബന്ധിച്ചു. തേച്ചുകുളിക്കാൻ എണ്ണയുമായി കുരിഞ്ചിലാടൻ കൽചിറയിലെത്തിയ അവർ ചിറയിൽ അത്ഭുത രൂപത്തിലുള്ള  മീനുകളെ കണ്ടു. പിടികൊടുക്കാതെ അവ നീങ്ങി. വീട്ടി ലെ കിണറിലും അവയെ കണ്ടു.കദളിപ്പഴം വെള്ളിപ്പാളയിലിട്ട് താഴ്തിയപ്പോൾ അവ വളരെ ചെറിയ രൂപം പൂണ്ട് പളയിൽ തുള്ളിക്കയറി.കരിങ്കുലക്കണ്ടത്തക്കമ്മ കറിവെക്കാനായി ആ മീനുകളെ അരിഞ്ഞു നുറുക്കാൻ അവയുടെ മായാരൂപം വ്യക്തമാവുകയും അറിയാതെ ചെയ്ത തെറ്റിന് മാപ്പിരക്കുകയും ചെയ്തു.പ്രാശ്ചിത്തം ചെയ്യാമെന്നവർ പ്രാർത്ഥിച്ചു.അന്നു തൊട്ടേഴാം ദിവസം മതിലകത്തെ കരിങ്കൽ പടിക്കിരുപുറവും രണ്ട് പൊന്മക്കൾ പിറന്നുവെങ്കിൽ അവരെ വളർത്തി പയറ്റു വിദ്യ പഠിപ്പിക്കുമെന്നും അവരോളം വണ്ണത്തിൽ പൊൻ രൂപമുണ്ടാക്കി ആദി കുഞ്ഞിമംഗലത്ത് കോട്ടയിൽ "കൊണ്ടൊപ്പിക്കാ"മെന്നുമ്പറഞ്ഞു.അതുപ്രകാരം ഏഴാം നാൾ കരിങ്കൽ പടിക്കിരുപുറവും പൊടിച്ചുണ്ടായ പൊന്മക്കളാണ് തെക്കൻ കോമപ്പനും തെക്കൻ ചാത്തുവും. അവർ യഥാകാലം വിദ്യകളെല്ലാം പഠിച്ച് ചുരിക കെട്ടി ചേകോനാകേണ്ട പ്രായമായപ്പോൾ പാണ്ടിപെരുമാളിൽ നിന്നും ചുരിക വാങ്ങി അവർ ആചാരപ്പെട്ടു.തെക്കൻ കോമപ്പന് തെക്കൻ കരുമകനെന്നും തെക്കൻ ചാത്തുവിന് തെക്കൻ കരിയാത്തൻ എന്നും ആചാരപ്പേർ കിട്ടി. ആ സഹോദരന്മാർ വലിയൊരു പന മുറിച്ച് വില്ലുകൾ ഉണ്ടാക്കി. കരിയാത്തന്റേയും കരുമകന്റേയും ജീവിതം അത്ഭുത സംഭവങ്ങൾ നിറഞ്ഞതായിരുന്നു. മദ്യം കൊടുക്കാതിരുന്ന ചന്തൻ തണ്ടാനും തിരുനെല്ലൂർ തണ്ടാത്തിക്കും ഭ്രാന്ത് കൊടുത്തു.സൽക്കരിച്ചതിനു ശേഷമേ ഭ്രാന്ത് മാറിയുള്ളു. വഴിക്ക് വെച്ച് തങ്ങളെ പരിഹസിച്ച ഒരു കുട്ടിയുടെ കൈ മുറിച്ച് കളയാൻ കരിയാത്തൻ മടിച്ചില്ല.കുട്ടി കരഞ്ഞ് മാപ്പ് അപേക്ഷിച്ചതിനു ശേഷം അവന് കൈ തിരികെ ലഭിക്കുകയും അവരുടെ സേവകനായി ത്തീരുകയും ചെയ്തു. കരിയാത്തൻ തെയ്യത്തോടൊപ്പം കെട്ടിയാടിക്കുന്ന കൈക്കോളൻ തെയ്യം ആ കൈപോയ കുട്ടിയുടെ സങ്കൽപ്പത്തിൽ ഉള്ളതാണ്.
വേഷം
മാർച്ചമയം - നായ്ച്ചുള്ളി
മുഖത്തെഴുത്ത് - അഞ്ചുപുള്ളി
തിരുമുടി - പീലിമുടി
വർഗ്ഗം:തെയ്യങ്ങൾ
ഹോർമോസ്ഗാൻ പ്രവിശ്യ
ബന്ദർ അബ്ബാസ്, ബന്ദർ ലെംഗേ, ഹാജിയാബാദ്, മിനാബ്, ക്വഷ്ം, സർദാഷ്ത്, സിറിക്, ജാസ്ക്, ബസ്തക്, ബന്ദർ ഖമീർ, പാർസിയൻ, റുദാൻ, അബൂമൂസ എന്നിങ്ങനെ പ്രവിശ്യയിൽ 13 പ്രധാന നഗരങ്ങളുണ്ട്. ഈ പ്രവിശ്യയിൽ 13 കൗണ്ടികളും (അല്ലെങ്കിൽ ജില്ലകളും), 69 മുനിസിപ്പാലിറ്റികളും 2,046 ഗ്രാമങ്ങളുമുണ്ട്. 2011-ൽ ഹോർമോസ്ഗാൻ പ്രവിശ്യയിൽ 1.5 ദശലക്ഷത്തിലധികം ആളുകൾ താമസിച്ചിരുന്നു. പാഴ്‌സിയൻ കൗണ്ടി, ബസ്താക് കൗണ്ടി, ബന്ദർ ലെംഗേ കൗണ്ടി, അബുമുസ കൗണ്ടി, ക്യുഷ്ം കൗണ്ടി, ഖമീർ കൗണ്ടി, ബന്ദർ അബ്ബാസ് കൗണ്ടി, ഹജ്ജിയാബാദ് കൗണ്ടി, റുഡാൻ കൗണ്ടി, മിനാബ് കൗണ്ടി, സിറിക് കൗണ്ടി, ബഷഗാർഡ് കൗണ്ടി, ജാസ്ക് കൗണ്ടി എന്നിവയാണ് ഹോർമോസ്ഗാൻ പ്രവിശ്യയിലെ കൗണ്ടികൾ.
ചരിത്രം
അക്കീമെനിഡ് കാലഘട്ടത്തിൽ ഹോർമോസ്ഗാൻ ഒരു സ്ഥിരവാസകേന്ദ്രമായി ഇതിനെ കണ്ടെത്തിയിട്ടുണ്ടങ്കിലും ഗ്രീക്കുകാരനായ നിയർച്ചസിൻ പര്യവേക്ഷണയാത്ര കടന്നുപോയ ഈ പ്രദേശത്തെ ഹോർമോസ്ഗന്റെ (ബന്ദർ-ഇ ഹോർമോസ്) എന്ന പ്രധാന തുറമുഖത്തിന്റെ ലിഖിത ചരിത്രം ആരംഭിക്കുന്നത് സസാനിഡ് സാമ്രാജ്യകാലഘട്ടത്തിലെ പേർഷ്യയിലെ അർദാഷിർ I-ൽ നിന്നാണ്. പ്രത്യേകിച്ചും ബിസി 241 നും ബിസി 211 നും ഇടയിലുള്ള കാലഘട്ടത്തിൽ സമ്പന്നമായിരുന്നുവെന്ന് പറയപ്പെടുന്ന ഈ പ്രവിശ്യ എന്നാൽ ഇസ്ലാമിക യുഗത്തിന്റെ ആഗമനത്തിനുശേഷം വ്യാപാര വാണിജ്യ പ്രാധാന്യത്തോടെ കൂടുതൽ വളർച്ച് പ്രാപിച്ചു. മാർക്കോ പോളോ 1272-ലും 1293-ലും ബന്ദർ അബ്ബാസ് തുറമുഖം സന്ദർശിച്ചു. പേർഷ്യൻ ആഭരണങ്ങൾ, ആനക്കൊമ്പ്, ഇന്തോചൈനയിലെ പട്ട്, ബഹ്‌റൈനിൽ നിന്നുള്ള മുത്തുകൾ എന്നിവയുടെ വ്യാപാരം ഹോർമുസ് തുറമുഖത്തെ ബസാറുകളിൽ വ്യാപകമായ രീതിയിൽ നടന്നിരുന്നതായി അദ്ദേഹം റിപ്പോർട്ട് ചെയ്തു.
1497-ൽ വാസ്കോ ഡ ഗാമയുടെ നേതൃത്വത്തിൽ യൂറോപ്യന്മാർ ആദ്യമായി ഈ പ്രദേശത്ത് കപ്പലിറങ്ങി. 1508-ൽ ഈജിപ്തിൽ നിന്നും വെനീസിൽ നിന്നും തങ്ങളുടെ വാണിജ്യ താൽപ്പര്യങ്ങൾ സംരക്ഷിക്കാനെന്ന വ്യാജേന പോർച്ചുഗീസുകാർ അഫോൺസോ ഡി അൽബുക്കർക്കിൻറെ നേതൃത്വത്തിൽ ഏഴ് യുദ്ധക്കപ്പലുകളുമായി ഈ പ്രദേശം ആക്രമിച്ചു. അക്കാലത്ത് ഹോർമുസ് തുറമുഖം പേർഷ്യൻ ഗൾഫിലെ വാണിജ്യ താൽപ്പര്യങ്ങളുടെ ഒരു തന്ത്രപരമായ സ്ഥാനം അലങ്കരിച്ചിരുന്നതായി കണക്കാക്കപ്പെട്ടിരുന്നു.
പടിഞ്ഞാറ് ഒട്ടോമൻ സാമ്രാജ്യത്തെ നേരിടാൻ ശ്രമിച്ച ഇസ്മായിൽ I ന് പോർച്ചുഗീസുകാരിൽ നിന്ന് തുറമുഖത്തെ രക്ഷിക്കാനായില്ല. ഒടുവിൽ ഷാ അബ്ബാസ് I ബ്രിട്ടീഷുകാരുടെ സഹായത്തോടെ അവരെ പേർഷ്യൻ ഗൾഫിൽ നിന്ന് തുരത്തി. ബന്ദർ അബ്ബാസിന്റെ പേരിൻറെ ഉത്ഭവം ഷാ അബ്ബാസ് I-ന്റെ പേരിൽ നിന്നാണ്.
ഭൂമിശാസ്ത്രവും കാലാവസ്ഥയും
സാഗ്രോസ് പർവതനിരയുടെ തെക്കേയറ്റം ഉൾപ്പെടുന്ന ഈ പ്രവിശ്യ പ്രാഥമികമായി ഒരു പർവതപ്രദേശമാണ്. വളരെ ചൂടുള്ളതും ഈർപ്പമുള്ളതുമായ കാലാവസ്ഥ അനുഭവപ്പെടുന്ന ഈ പ്രവിശ്യയിൽ വേനൽക്കാലത്ത് താപനില ചിലപ്പോൾ 120 °F (49 °C) കവിയുന്നു. പ്രവിശ്യയിൽ വർഷം മുഴുവനും മഴ വളരെ കുറവാണ്.
ഹോർമോസ്ഗാൻ ഇന്ന്
ഹോർമോസ്ഗാൻ പ്രവിശ്യയിൽ ഇന്ന് 11 തുറമുഖങ്ങളും അഞ്ച് ദേശീയ വിമാനത്താവളങ്ങളും മൂന്ന് അന്താരാഷ്ട്ര വിമാനത്താവളങ്ങളും ഉണ്ട്. സജീവമായ ഒരു കാർഷിക മേഖലയുള്ള പ്രവിശ്യ ചെറുനാരങ്ങ ഉൽപാദനത്തിൽ ഇറാനിൽ ഒന്നാം സ്ഥാനത്തും ഈന്തപ്പഴ ഉൽപാദനത്തിൽ രണ്ടാം സ്ഥാനത്തുമാണ്. ഇറാന്റെ മത്സ്യോത്പ്പന്നത്തിന്റെ 30 ശതമാനവും ഈ പ്രവിശ്യയിൽ നിന്നാണ്. എസ്റ്റെഗ്ലാൽ അണക്കെട്ട് (അതായത്, ബന്ദർ അബ്ബാസിന്റെ ജല ഉപഭോഗത്തിന്റെ ഭൂരിഭാഗവും വിതരണം ചെയ്യുന്ന മിനാബ് അണക്കെട്ട്), ജെഗിൻ അണക്കെട്ട്, ഷെമിൽ അണക്കെട്ട് എന്നീ മൂന്ന് പ്രധാന ജലവൈദ്യുത അണക്കെട്ടുകൾ പ്രവിശ്യയുടെ ജല ആവശ്യങ്ങൾ നിറവേറ്റുന്നു.
അവലംബം
വർഗ്ഗം:ഇറാനിലെ പ്രവിശ്യകൾ വർഗ്ഗം:ഇറാൻ പ്രവിശ്യകൾ
വിക്കിപീഡിയയിലെ ആരോഗ്യവിവരങ്ങൾ
ഇംഗ്ലീഷ് വികിപീഡിയയിൽ 2014ൽ ഏതാണ്ട്  25,000 ആരോഗ്യ സംബന്ധിയായ ലേഖനങ്ങൾ ഉണ്ടെന്നു കണക്കാക്കുന്നു  വികിപീഡിയയിൽ ആകമാനം 155,000 ആരോഗ്യ ലേഖനങ്ങൾ 950,000 അവലംബങ്ങൾ ഉപയോഗിച്ച് എഴുതപെട്ടിരിക്കുന്നു. 2013ൽ 4.8ബില്യൻ കാഴ്ചകൾ ആണ് വികിപീഡിയയിൽ ആരോഗ്യ സംബന്ധിയായ ലേഖനങ്ങൾക്ക് മാത്രം ലഭിച്ചത്. ഈ തോതിലുള്ള ഉപയോഗം വികിപീഡിയയെ ലോകത്തിലെ തന്നെ ഏറ്റവും അധികം ഉപയോഗിക്കപെടുന്ന ആരോഗ്യ സഹായി ആക്കുന്നു.
അക്കാദമിക് പഠനങ്ങൾ
2007ൽ നടത്തിയ ഒരു പഠനത്തിൽ യൂ.എസ്സിൽ ഏറ്റവും കൂടുതൽ നടത്തി വന്നിരുന്ന ഒരു ശസ്ത്രക്രിയകളെ കുറിച്ചുള്ള വികിപീഡിയ ലേഖനത്തെ പഠനത്തിനു വിധേയമാക്കി. ലേഖനങ്ങളിൽ 85.7% വിവരങ്ങൾ ശരിയാണെന്നും വളരെ ഉയർന്ന ആധികാരികത കാത്തുസൂക്ഷിക്കുന്നു എന്നും പഠനം തെളിയിച്ചു.. എങ്കിലും വികിപീഡിയ ലേഖനങ്ങളുടെ സമഗ്രതയെ കുറിച്ച് പഠനം സംശയം രേഖപെടുത്തി. 62.9% ലേഖനങ്ങൾ മാത്രമേ പ്രധാനപെട്ട വിവരങ്ങൾ വിട്ടുപോവാതെ മുഴുമിചിട്ടുള്ളൂ എന്ന് പഠനം തെളിയിച്ചു.
2008ലെ ഒരു പഠനം വികിപീഡിയയിലെ  വിവരങ്ങളുടെ വ്യാപ്തി വളരെ ഇടുങ്ങിയതാണെന്നും, പൂർണത കുറവാണെന്നും കണ്ടെത്തി. ഇത് മൂലം മറ്റു സാമ്ബ്രദായിക സ്രോതസ്സുകളെക്കാൾ വിവരങ്ങൾ വിട്ടുകളയുന്നത് കൊണ്ടുള്ള തെറ്റുകൾ വികിപീഡിയിൽ ഇടം പിടിക്കുന്നു എന്ന് ആ പഠനം നിർണയിച്ചു
2001ലെ ഒരു പഠനം വികിപീഡിയയിലെ 50 വൈദ്യശാസ്ത്ര ലേഖനങ്ങളെ പഠനം ചെയ്തു. ലേഖനത്തിൽ  ഉപയോഗിച്ച 56% സ്രോതസ്സുക്കളും മതിപ്പുള്ളതായിരുന്നു എന്നും ഓരോന്നിലും ശരാശരി 29 മതിപ്പുള്ള സ്രോതസ്സുകൾ ഉപയോഗിച്ചിട്ടുണ്ട് എന്നും കണ്ടെത്തി.
ശരീരത്തിൽ  കൊഴുപ്പിന്റെ അളവ് കുറയ്ക്കാൻ ഉപയോഗിക്കുന്ന അഞ്ചു മരുന്നുകളെ കുറിച്ചുള്ള ലേഖനങ്ങൾ പരിശോധിച്ചപ്പോൾ അവയിൽ തെറ്റായ വിവരങ്ങൾ ഒന്നും കണ്ടില്ലെങ്കിലും മുഴുവൻ വിവരങ്ങൾ ഇല്ലായിരുന്നു എന്ന് കണ്ടെത്തി. മരുന്നുകളുടെ പാർശ്വഫലങ്ങളെ കുറിച്ചുള്ള വിവരങ്ങൾ ഇല്ലാതിരിക്കുന്നത് ഗുരുതരമായ പിഴവായി പഠനം നിരീക്ഷിച്ചു..
മറ്റു കാഴ്ചപാടുകൾ
വിക്കിപീഡിയ സഹ-സ്ഥാപകൻ ആയ ജിമ്മി വെയിൽ‌സ് ആരോഗ്യ വിവരങ്ങളുടെ അഭാവം തടയാവുന്ന മരണങ്ങളുടെ എണ്ണം കൂട്ടും എന്നും ഉയർന്നു വരുന്ന വിപണികളിൽ വിക്കിപീഡിയയ്ക്ക് സാമൂഹരോഗ്യ നില മെച്ചപെടുത്താൻ സാധിക്കും എന്നും അഭിപ്രായപെട്ടു.
ഉപയോഗത്തിന്റെ വ്യാപ്തി
അമേരിക്കയിലെ ഒരു വലിയ ഭൂരിപക്ഷം ജനങ്ങളും ആരോഗ്യ വിവരങ്ങൾക്കായി വികിപീഡിയ ഉപയോഗിക്കുന്നു. 2013ൽ നടന്ന  ഒരു പഠനത്തിൽ 22% ആരോഗ്യസംബന്ധിയായ  തിരചിലുകളും വികിപീഡിയയിൽ എത്തിച്ചേരുന്നു എന്ന് കണ്ടെത്തി.
2014ൽ വികിപീഡിയ "രോഗികൾക്കും ഭിഷഗ്വരൻമാർക്കുമുള്ള ആരോഗ്യ വിഷയങ്ങളിൽ പ്രമുഖ സ്രോതസ്സ്"  എന്ന് വിശേഷിക്കപെട്ടു ഒരു കൂട്ടം മൃഗവൈദ്യ വിദ്യാർഥികളിൽ നടത്തിയ പഠനത്തിൽ ഇവർ വിവരങ്ങൾക്ക് പ്രധാനമായി വികിപീഡിയ ഉപയോഗിക്കുന്നു എന്ന് കണ്ടെത്തി ചില ഡോക്റ്റർമാർ കുറ്റബോധത്തോടെ ആണെങ്കിലും വിവരങ്ങൾക്കായി വികിപീഡിയ ഉപയോഗിക്കുന്നു എന്ന് സമ്മതിച്ചു
വികിപീഡിയയിലെ വിവരങ്ങൾ "പുതു തലമുറ ഡോക്റ്റർമാർ വൈദ്യം പഠിക്കുന്ന രീതി മാറ്റാൻ ഉതകുന്ന" എന്ന്  വിശേഷിക്കപെട്ടു
അകാദമിക് അവലംബങ്ങൾ
ചില ആരോഗ്യ വൈദ്യ ജേർണലുകളിൽ ആധികാരിക സ്രോതസ്സായി വികിപീഡിയ തെറ്റായി അവലംബിച്ചിട്ടുണ്ട്.
ലേഖകരുടെ തരം
2014ലെ ഒരു പഠനത്തിൽ ഇംഗ്ലീഷ് വിക്കിപീഡിയയിൽ ആരോഗ്യ വിഷയങ്ങൾ എഴുതുന്ന ലേഖകരിൽ പകുതി ഡോക്റ്റർമാരും മറ്റു പകുതി വൈദ്യ വിദ്യാർഥികളും ആണെന്ന് കണ്ടെത്തി ഈ കണ്ടെത്തൽ "വിക്കിപീഡിയയുടെ വിശ്വാസ്യത വർധിപ്പിക്കുന്നു" എന്ന് പഠനം നടത്തിയ ശാസ്ത്രജ്ഞൻ അഭിപ്രായപെട്ടു. T. ഏതാണ്ട് 300ഓളം ആൾക്കാർ സജീവമായി ആരോഗ്യ വിഷയങ്ങളിൽ ലേഖനങ്ങളെ നോക്കുകയും തെറ്റുകൾ തിരുത്തുകയും ചെയ്യുന്നത്. എന്നും ഈ പഠനം കണ്ടെത്തി.
വിക്കിപീഡിയയിലെ ആരോഗ്യ വിവരങ്ങളുടെ മേന്മ കൂട്ടാനുള്ള പരിശ്രമങ്ങൾ
2009ൽ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് വിക്കിപീഡിയയിൽ ആരോഗ്യ വിവരങ്ങൾ ചേർക്കാൻ ഉള്ള പദ്ധതി തുടങ്ങി വച്ച്. 2011ൽ യു.കെ കാൻസർ ഗവേഷണ വിഭാഗവും കാൻസർ വിഷയങ്ങളിൽ ലേഖനങ്ങൾ വിക്കിപീഡിയയിൽ എഴുതാൻ ഒരു പദ്ധതി തുടങ്ങി വച്ച്.
കാലിഫോർണിയ സർവകലാശാല, സാൻ ഫ്രാൻസിസ്ക്കോയ്ക്കും വിക്കിപീഡിയയിൽ ആരോഗ്യ ലേഖനങ്ങൾ എഴുതാൻ തങ്ങളുടെ വിദ്യാർഥികളെ പ്രോത്സാഹിപ്പിക്കുന്ന ഒരു പദ്ധതി ഉണ്ട്
അവലംബങ്ങൾ
<div class="reflist columns references-column-count references-column-count-2" style="-moz-column-count: 2; -webkit-column-count: 2; column-count: 2; list-style-type: decimal;">
വർഗ്ഗം:വിക്കിപീഡിയ
വെടിവച്ചാൻകോവിൽ
തിരുവനന്തപുരം — കന്യാകുമാരി ദേശീയപാതയിൽ പള്ളിച്ചലിനും ബാലരാമപുരത്തിനും ഇടയിലായി സ്ഥിതിചെയ്യുന്ന ഒരു ഗ്രാമമാണ് വെടിവച്ചാൻകോവിൽ. ഈ സ്ഥലത്തിൻറെ പഴയ നാമം ആലുംമൂട് എന്നായിരുന്നു. ഇവിടെയുള്ള ഭൂതമ്മൻ കോവിലിൽ നിത്യേന നടന്നുവരുന്ന വെടിവഴിപാട് മൂലമാണ് ക്ഷേത്രത്തിനും അതുവഴി ഗ്രാമത്തിനും ഈ പേരുണ്ടായത്. നിരവധി വഴിയാത്രക്കാർ ഇതുവഴി പോകുമ്പോൾ ഇവിടെ കാണിക്കയിടാറുണ്ട്.
951 ഗാസ്പ്ര
ഛിന്നഗ്രഹ വലയത്തിന്റെ ഏറ്റവും ഉൾഭാഗത്തു സ്ഥിതിചെയ്യുന്ന ഒരു ഛിന്നഗ്രഹമാണ് 951 ഗാസ്പ്ര. 1916ൽ ജി.എൻ. ന്യൂജ്മിൻ എന്ന റഷ്യൻ ശാസ്ത്രജ്ഞനാണ് 951 ഗാസ്പ്ര കണ്ടെത്തിയത്. 1991 ഒക്ടോബർ 21൹ ഗലീലിയോ ബഹിരാകാശ പേടകം ഇതിന്റെ 57 ഫോട്ടോകൾ എടുത്ത് ഭൂമിയിലേക്കയച്ചു. ഒരു ബഹിരാകാശ പേടകത്തിൽ നിന്ന് ലഭിച്ച ഛിന്നഗ്രഹത്തിന്റെ ആദ്യഫോട്ടോ ആയിരുന്നു ഇത്. 1600കി.മീറ്റർ അകലെ കൂടെ സെക്കന്റിൽ 8കി.മീറ്റർ വേഗതയിൽ സഞ്ചരിച്ചുകൊണ്ടാണ് ഗലീലിയോ ഈ ചിത്രങ്ങൾ പകർത്തിയത്.
അവലംബം
വർഗ്ഗം:ഛിന്നഗ്രഹങ്ങൾ
അരുന്ധതി നാഗ്
2010ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച ചലച്ചിത്ര നാടക അഭിനേത്രിയാണ് അരുന്ധതി നാഗ്. 'പാ' എന്ന ഹിന്ദി ചിത്രത്തിൽ അഭിനയത്തിന് ദേശീയപുരസ്‌കാരം നേടി. ഗിരീഷ് കർണാടിന്റെ 'ബിഖ്‌രെ ബിംബ്' തുടങ്ങി നിരവധി നാടകങ്ങളിൽ അഭിനയിച്ചു. 2004-ൽ നാടകത്തിനായി ബാംഗ്ലൂരിൽ രംഗശങ്കര തിയേറ്റർ സ്ഥാപിച്ചു. സെൻസർ ബോർഡംഗമായി പ്രവർത്തിച്ചിരുന്നെങ്കിലും പിന്നീട് രാജി വെച്ചു.
പുറം കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:നാടകനടിമാർ വർഗ്ഗം:1956-ൽ ജനിച്ചവർ
മാതൃ ശിശു ആശുപത്രി, പൊന്നാനി
ലഘുചിത്രം|മാതൃ ശിശു ആശുപത്രി പൊന്നാനി കേരളത്തിലെ മലപ്പുറം ജില്ലയിലെ പൊന്നാനിയിൽ സ്ഥിതിചെയ്യുന്ന ഒരു ആതുരാലയമാണ് സ്ത്രീകളുടെയും കുട്ടികളുടെയും സർക്കാർ ആശുപത്രി. 2018 ഡിസംബർ 30ന് കേരള മുഖ്യമന്ത്രി പിണറായി വിജയൻ ഉദ്ഘാടനം നിർവ്വഹിച്ചു. കിടത്തി ചികിത്സയ്ക്കായി 150 കിടക്കകൾ, ആധുനിക രീതിയിലുള്ള തിയറ്ററുകൾ, പോസ്റ്റ് ഓപ്പറേറ്റീവ് വാർഡുകൾ, ലബോറട്ടറി, സ്കാനിങ്ങ്, ഫാർമസി എന്നിവയാണ് ആശുപത്രി സൗകര്യങ്ങൾ. മികച്ച ശുചിത്വ പരിപാലനവും അണുബാധ നിയന്ത്രണവും നടത്തുന്ന ആരോഗ്യ സ്ഥാപനങ്ങൾക്ക് സർക്കാർ ഏർപ്പെടുത്തിയ 2019 ലെ സംസ്ഥാന " കായകൽപ്പ് " പുരസ്കാരം ഈ ആശുപത്രി നേടിയിട്ടുണ്ട്.
കൊടിഞ്ഞി ഫൈസൽ വധം
2016 നവംബർ 19 ന് കൊടിഞ്ഞി ഫാറൂഖ് നഗറിൽ വച്ച് ഫാറൂഖ് നഗർ സ്വദേശി അനിൽകുമാർ (ഉണ്ണി) എന്ന ഫൈസൽ (30) കൊലചെയ്യപ്പെട്ട സംഭവമാണ് ഈ കേസിനാസ്പദം. അന്ന് രാവിലെ അഞ്ച് മണിയോടെ വീട്ടിൽ നിന്നിറങ്ങിയ ഇയാളെ കൊടിഞ്ഞി ഫാറൂഖ് നഗറിലാണ് കൊല്ലപ്പെട്ട നിലയിൽ കണ്ടെത്തിയത്.
വധം
ഫൈസൽ ഗൾഫിലേക്ക് പോകുന്നതിനാൽ ഫൈസലിന്റെ ഭാര്യാ പിതാവും മാതാവും ട്രെയിൻ വഴി വരികയായിരുന്നു. ഇവരെ കൂട്ടുന്നതിനായി അതിരാവിലെ വീട്ടിൽ നിന്നിറങ്ങിയതായിരുന്നു ഫൈസൽ. പ്രഭാത നിസ്‌കാരത്തിനായി പളളിയിലെക്ക് വന്നവരാണ് മരിച്ചു കിടക്കുന്നതായി കണ്ടത്. സമീപത്തു തന്നെ ഫൈസലിന്റെ ഓട്ടോ ഹെഡ്‌ലൈറ്റ് തെളിച്ച നിലയിലും കാണപ്പെട്ടു.
കൊലപാതക കാരണം
ഇസ്‌ലാം മതത്തിലേക്ക് മതം മാറുകയും കുടുംബത്തെ തന്നോടൊപ്പം മതം മാറ്റുകയും ചെയ്തതിന്റെ പേരിൽ വർഗ്ഗീയമായ വൈരാഗ്യവും ദുരഭിമാനവും ആണ് കൊലപാതകത്തിനു കാരണം. 1 വർഷം മുൻപ് ഗൾഫിൽ വെച്ചാണ് ഫൈസൽ മതം മാറിയത്. അതിനു ശേഷം ഭാര്യയും 2 മക്കളും ഇസ്ലാം മതം സ്വീകരിച്ചു. ഫൈസലിന്റെ അമ്മാവൻ നേരത്തെ ഇസ്ലാം മതം സ്വീകരിച്ചിരുന്നു. കുടുംബത്തിൽ നിന്നും കൂടുതൽ പേർ ഇസ്ലാമിലേക്ക് പോകുന്നത് തടയാനായിരുന്നു കൊലപാതകം ഫൈസലിന് ഭീഷണിയുണ്ടായിരുന്നതായി മാതാവ് മീനാക്ഷി വെളിപ്പെടുത്തി
അന്വേഷണം
മലപ്പുറം ഡിവൈഎസ്പി പി എം പ്രദീപിന്റെ നേതൃത്വത്തിൽ രൂപവത്കരിച്ച പ്രത്യേക സംഘമാണ് അന്വേഷണം നടത്തുന്നത്. കൊണ്ടോട്ടി സിഐ എം മുഹമ്മദ് ഹനീഫയാണ് സംഘതലവൻ
പ്രതികൾ
കൊല്ലപ്പെട്ട ഫൈസലിന്റെ സഹോദരീഭർത്താവ് കൊടിഞ്ഞിയിലെ പുല്ലാണി വിനോദ് (39), വിമുക്തഭടനും ആർ.എസ്.എസ് ശാരീരിക് ശിക്ഷക്കുമായി പരപ്പനങ്ങാടിയിലെ കോട്ടയിൽ ജയപ്രകാശ് (50), ഫൈസലിന്റെ അമ്മാവന്റെ മകൻ കൊടിഞ്ഞി ഫാറൂഖ് നഗറിലെ പുല്ലാണി സജീഷ് (32), കൊടിഞ്ഞി സ്വദേശികളും സഹോദരങ്ങളുമായ പുളിക്കൽ ഷാജി (39), പുളിക്കൽ ഹരിദാസൻ  (30) എന്നിവരും കൊടിഞ്ഞി ചുള്ളിക്കുന്നിലെ ചാനത്ത് സുനി (39), കളത്തിൽ പ്രദീപ് (32), കൊടിഞ്ഞിയിൽ ഡ്രൈവിങ് പരിശീലനസ്ഥാപനം നടത്തുന്ന തൃക്കുളം പാലത്തിങ്ങലിലെ തയ്യിൽ ലിജീഷ് (ലിജു-27) എന്നിവരുമാണ് അറസ്റ്റിലായത്. കൊലപാതകം നടത്തുന്നതിനായി ഗൂഢാലോചന നടത്തിയവരും സഹായംചെയ്തുകൊടുത്തവരുമാണ് ഇപ്പോൾ അറസ്റ്റിലായിരിക്കുന്നത്. കൃത്യം നടത്തുന്നതിൽ നേരിട്ടുപങ്കെടുത്ത മൂന്നുപേരെ തിരിച്ചറിഞ്ഞിട്ടുണ്ടെന്നും ഇവരെ ഉടനെ അറസ്റ്റുചെയ്യുമെന്നും ഡിവൈ.എസ്.പി. അറിയിച്ചു. വിവിധ സ്ഥലങ്ങളിൽ നിന്നായാണ് അന്വേഷണസംഘം ഇവരെ പിടികൂടിയത്. അറസ്റ്റിലായ എട്ട് പേരും സജീവ ആർ.എസ്.എസ് ബി.ജെ.പി പ്രവർത്തകരാണ്
അവലംബം
വർഗ്ഗം:കേരളത്തിലെ കൊലക്കേസുകൾ
വടക്കൻ കാനഡ
വടക്കൻ കാനഡ, സംസാരഭാഷയിൽ നോർത്ത് അല്ലെങ്കിൽ ടെറിട്ടറികൾ, ഭൂമിശാസ്ത്രം, രാഷ്ട്രീയം എന്നിവ കൊണ്ട് വ്യത്യസ്തമായി നിർവചിക്കപ്പെട്ടിരിക്കുന്ന കാനഡയുടെ ഏറ്റവും വലിയ വടക്കേയറ്റത്തുള്ള പ്രദേശമാണ്. രാഷ്ട്രീയമായി, ഈ പദം കാനഡയുടെ മൂന്ന് പ്രദേശങ്ങളായ യുകോൺ, നോർത്ത് വെസ്റ്റ് ടെറിട്ടറികൾ, നുനാവട്ട് എന്നിവയെ സൂചിപ്പിക്കുന്നു. ഈ പ്രദേശം കാനഡയുടെ മൊത്തം ഭൂവിസ്തൃതിയുടെ ഏകദേശം 48 ശതമാനവും ഉൾക്കൊള്ളുന്നുവെങ്കിലും, കാനഡയിലെ ആകെ ജനസംഖ്യയുടെ 1 ശതമാനത്തിൽ താഴെയാണ് ഇവിടെ അധിവസിക്കുന്നത്.
തെരേസ കെ.വുഡ്‌റഫ്
അണ്ഡാശയ ജീവശാസ്ത്രം, എൻഡോക്രൈനോളജി, സ്ത്രീകളുടെ ആരോഗ്യം എന്നിവയിൽ ശ്രദ്ധ കേന്ദ്രീകരിച്ച് മനുഷ്യ പുനരുൽപാദനത്തിലും ഓങ്കോളജിയിലും ഗവേഷണം നടത്തുന്ന ഒരു അമേരിക്കൻ മെഡിക്കൽ ഗവേഷകയാണ് തെരേസ കെ.വുഡ്‌റഫ്. 2020 ഓഗസ്റ്റിൽ മിഷിഗൺ സ്റ്റേറ്റ് യൂണിവേഴ്സിറ്റിയിൽ പ്രൊവോസ്റ്റും അക്കാദമിക് കാര്യങ്ങളുടെ എക്സിക്യൂട്ടീവ് വൈസ് പ്രസിഡന്റുമായി ചേർന്നു. സാമുവൽ എൽ. സ്റ്റാൻലിയുടെ രാജിക്ക് ശേഷം 2022 നവംബർ 4-ന് വുഡ്‌റഫ് മിഷിഗൺ സ്റ്റേറ്റ് യൂണിവേഴ്‌സിറ്റിയുടെ ഇടക്കാല പ്രസിഡന്റായി. അവർ മുമ്പ് തോമസ് ജെ. വാട്കിൻസ് മെമ്മോറിയൽ പ്രൊഫസറും ഇല്ലിനോയിയിലെ ചിക്കാഗോയിലെ നോർത്ത് വെസ്റ്റേൺ യൂണിവേഴ്സിറ്റിയിലെ ഫിൻബെർഗ് സ്കൂൾ ഓഫ് മെഡിസിനിൽ ഒബ്സ്റ്റട്രിക്സ് ആൻഡ് ഗൈനക്കോളജി വിഭാഗത്തിലെ റീപ്രൊഡക്റ്റീവ് സയൻസ് ഇൻ മെഡിസിൻ വിഭാഗത്തിന്റെ ഗവേഷണത്തിനും വൈസ് ചെയർമാനുമായിരുന്നു. വുഡ്‌റഫ് ഗ്രാജ്വേറ്റ് സ്‌കൂളിന്റെ ഡീനും ഇല്ലിനോയിയിലെ ഇവാൻസ്റ്റണിലുള്ള നോർത്ത് വെസ്‌റ്റേൺ യൂണിവേഴ്‌സിറ്റിയിലെ മക്കോർമിക് സ്‌കൂൾ ഓഫ് എഞ്ചിനീയറിംഗിലെ പ്രൊഫസറും ആയിരുന്നു. ഓങ്കോഫെർട്ടിലിറ്റി എന്ന പദം ഉപയോഗിച്ചതിന്റെ ബഹുമതിയും നോർത്ത് വെസ്റ്റേൺ മെമ്മോറിയൽ ഹോസ്പിറ്റലിൽ ഓങ്കോഫെർട്ടിലിറ്റി കൺസോർഷ്യം സ്ഥാപിക്കുകയും ചെയ്തു. ഫെർട്ടിലിറ്റി പ്രിസർവേഷൻ വിഭാഗത്തിന്റെ സ്ഥാപകയും മേധാവിയും നോർത്ത് വെസ്റ്റേൺ യൂണിവേഴ്സിറ്റിയിലെ വിമൻസ് ഹെൽത്ത് റിസർച്ച് ഇൻസ്റ്റിറ്റ്യൂട്ടിന്റെ സ്ഥാപകയും ഡയറക്ടറുമാണ്.
വിദ്യാഭ്യാസം
വുഡ്‌റഫ് 1985-ൽ ഒലിവെറ്റ് നസറീൻ യൂണിവേഴ്‌സിറ്റിയിൽ നിന്ന് സുവോളജിയിലും കെമിസ്ട്രിയിലും സയൻസ് ബിരുദം നേടി. അവർക്ക് 2016-ൽ "O" അവാർഡ് ലഭിച്ചു. "അവരുടെ ആൽമ മെറ്ററിന്റെ സവിശേഷതകളും ആദർശങ്ങളും പ്രകടിപ്പിക്കുന്ന പൂർവ്വ വിദ്യാർത്ഥികളെ ആദരിക്കുന്നതിനായി" സമ്മാനിച്ചു. അവർ 1989-ൽ മോളിക്യുലാർ ബയോളജിയിലും സെൽ ബയോളജിയിലും നോർത്ത് വെസ്റ്റേൺ യൂണിവേഴ്സിറ്റിയിൽ ബിരുദ പഠനം പൂർത്തിയാക്കി.
സേവനം
വുഡ്‌റഫ് ചിക്കാഗോ ആസ്ഥാനമായുള്ള യംഗ് വിമൻസ് ലീഡർഷിപ്പ് ചാർട്ടർ സ്കൂളിന്റെ സ്കൂൾ ബോർഡിലും ദി എൻഡോക്രൈൻ സൊസൈറ്റിയുടെ പ്രസിഡന്റായും സേവനമനുഷ്ഠിച്ചിട്ടുണ്ട്. കൂടാതെ 2017 സെപ്റ്റംബറിൽ എൻഡോക്രൈനോളജി ജേണലിന്റെ എഡിറ്റർ-ഇൻ-ചീഫായി തിരഞ്ഞെടുക്കപ്പെട്ടു. ഡോ. വുഡ്‌റഫ് 2015 മുതൽ ചിക്കാഗോയിലെ സാമ്പത്തിക ക്ലബ്ബിലും 2018 മുതൽ അഡ്‌ലർ പ്ലാനറ്റോറിയത്തിന്റെ ബോർഡ് ഓഫ് ട്രസ്റ്റി അംഗമായും സേവനമനുഷ്ഠിച്ചിട്ടുണ്ട്.
സാറാ റാമിറെസ്
സാറാ എലേന റാമിറെസ് (ജനനം 1975 ആഗസ്റ്റ് 31) ഒരു മെക്സിക്കൻ അമേരിക്കൻ നടിയും ഗായികയും ഗാനരചയിതാവുമാണ്. മെക്സിക്കോയിലെ സിനാലോവാ സംസ്ഥാനത്തെ മസാറ്റ്ലാനിൽ മെക്സിക്കൻ മാതാപിതാക്കൾക്കു ജനിച്ച സാറാ റാമിറെസ് ജുലിയാർഡ് സ്കൂളിൽ നിന്നും ഫൈൻ ആർട്സിൽ ബിരുദം നേടിയിരുന്നു. ബ്രാഡ്വേ പ്രൊഡക്ഷനിൽ അഭിനയിക്കാൻ തുടങ്ങിയ സാറാ റാമിറെസ്, പോൾ സൈമൺസിന്റെ "ദ ക്യാപ്മാൻ" എന്ന സംഗീത നാടകത്തിലൂടെ അരങ്ങേറ്റം നടത്തുകയും അതിനു ചെയ്തതിനുശേഷം സിനിമയിലും ടെലിവിഷൻ മേഖലയിലും ധീരമായ കാൽവയ്പ്പു നടത്തുകയും ചെയ്തു. ടോണി അവാർഡ്, സ്ക്രീൻ ആക്റ്റേർഴ്സ് ഗിൽഡ് അവാർഡ്, സാറ്റലൈറ്റ് അവാർഡ് തുടങ്ങി നിരവധി പുരസ്കാരങ്ങൾ നേടാൻ അവർക്കു സാധിച്ചിട്ടുണ്ട്.
അവലംബം
വർഗ്ഗം:1975-ൽ ജനിച്ചവർ
കള്ളിക്കുയിൽ
Sirkeer Malkoha എന്നും Sirkeer Cuckoo  എന്നും ഇംഗ്ലീഷിൽ പേരുള്ള കള്ളിക്കുയിലിന്റെ ശാസ്ത്രീയ നാമം Phaenicophaeus leschenaultiiഎന്നാണ്. ഇന്ത്യൻ ഉപ്ഭൂഖണ്ഡത്തിലെ തദ്ദേശ വാസിയാണ്
വിതരണം
ഇന്ത്യ കൂടാതെ ശ്രീലങ്ക, ബംഗ്ലാദേശ് എന്നിവിടങ്ങളിലും അപൂർവമായി പാകിസ്താനിലും കാണുന്നു.
വിവരണം
(Glaucidium radiatum)
പ്രജനനം
മറ്റുള്ള പക്ഷികളുടെ കൂട്ടിലല്ല ഇവ മുട്ടയിടുന്നത്. മാർച്ചു മുതൽ ആഗസ്റ്റ് വരെ യാണ് കൂടുകെട്ടുന്ന കാലം. മുൽക്കാട്ടിൽ ആഴം കുറഞ്ഞ കമ്പുകൾകൊണ്ടുള്ള, പച്ചിലകൾ ഉള്ളിൽ വിരിച്ചിട്ടുള്ള കൂടാണ്. 2 മുതൽ 3 വരെ മുട്ടകളിടും.
23ആന്റ്‌മി
കാലിഫോർണിയയിലെ മൗണ്ടെയ്ൻ വ്യൂ ആസ്ഥാനമായി പ്രവർത്തിക്കുന്ന ഒരു സ്വകാര്യ ജനിതകശാസ്ത്ര- ബയോടെക്നോളജി കമ്പനിയാണ് 23andMe. ഒരു സാധാരണ മനുഷ്യശരീരത്തിൽ 23 ജോഡി ക്രോമസോമുകളുള്ളതിനെ അടിസ്ഥാനമാക്കിയാണ് കമ്പനിക്ക് ഈ പേരു നൽകിയിരിക്കുന്നത്.
ജനിതക ആരോഗ്യ പരിശോധനകളുടെ ഭാഗമായി കമ്പനിക്ക് മുമ്പ് യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷനുമായി (എഫ്ഡിഎ) ബന്ധമുണ്ടായിരുന്നു. ഒക്ടോബർ 2015 ലെ കണക്കനുസരിച്ച് അമേരിക്കയിൽ തന്നെ ഡിഎൻഎ പരിശോധന നടത്തണമെന്ന നിയമം വന്നതോടുകൂടി പരിഷ്ക്കരിച്ച ആരോഗ്യ ഘടകമായ FDA അംഗീകാരം നൽകുകയുണ്ടായി. 23andMe പാരമ്പര്യവും ആരോഗ്യവുമായി ബന്ധപ്പെട്ട ഉൽപ്പന്നം 2014 ഒക്ടോബർ മുതൽ കാനഡയിലും  2014 ഡിസംബറിനു ശേഷം യുകെയിലും വിൽക്കുന്നു.
പുറം കണ്ണികൾ
വർഗ്ഗം:ജനിതകശാസ്ത്രം വർഗ്ഗം:ജെനോമിക്സ് കമ്പനികൾ
ഷിബു സോറൻ
ഝാർഖണ്ഡ്‌ മുക്തി മോർച്ചയുടെ അദ്ധ്യക്ഷനും മുൻ ഝാർഖണ്ഡ് മുഖ്യമന്ത്രിയുമായിരുന്നു ഷിബു സോറൻ. കുറച്ചുകാലം കേന്ദ്ര കൽക്കരി വകുപ്പ് മന്ത്രിയായും പ്രവർത്തിച്ചിട്ടുണ്ട്. കൊലപാത കേസിൽ ശിക്ഷിക്കപ്പെട്ട ആദ്യ മുഖ്യമന്ത്രി ഷിബു സോറൻ ആണ്.
അവലംബം
വർഗ്ഗം:ഝാർഖണ്ഡ്‌ മുഖ്യമന്ത്രിമാർ വർഗ്ഗം:1944-ൽ ജനിച്ചവർ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:രാജ്യസഭാംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:ബീഹാറിൽ നിന്നും രാജ്യസഭയിൽ അംഗമായവർ വർഗ്ഗം:കുറ്റകൃത്യങ്ങൾക്ക് ശിക്ഷിക്കപ്പെട്ട ഇന്ത്യൻ രാഷ്ട്രീയ നേതാക്കൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:മുണ്ഡ ജനത